Plavski skijaši, pored "svog", moraju na kolašinski snijeg\n70-ih godina, Plav je bio razvijena turistička destinacija Crne Gore i poznato ljetovalište, ali i zimski turistički centar Jugoslavije sa više turista od Budve\n27.01.2011. 10:18h Ažurirano: 27.01.2011. 10:18h\nPored dvadeset centimetara snijega u Plavu, 30 u Murini, skoro pola metra u Gusinju, i dva puta više u planinama, skijaši iz tog kraja, ukoliko žele, na skijanje moraju u Kolašin, na Bjelasicu, ili na Žabljak.\nStaza u Plavu i Gusinju nema, nema organizovanog skijanja ni u Rožajama na Turjaku, a ne radi ni nekadašnji zimski turistički centar Lokve pored Berana.\nLokalna uprava, u svakoj važnijoj prilici, uporno se diči skijaškim potencijalima opštine Plav “od preko 50 odsto od ukupnog skijaškog potencijala cijele Crne Gore”, ali od organizovanog skijanja na prostoru Prokletija i dalje nema ništa.\nČelnici grada u posljednje vrijeme ne pominju ni izgradnju žičare, pa je i najvećim optimistima sada jasno da će proći još mnogo vremena dok budu mogli da skijaju u svom gradu.\nNa sajtu Turističke organizacije Plav, pored tradicionalnih manifestacija, koje se uglavnom dešavaju tokom ljeta, nije navedena nijedna druga u vezi sa zimskim danima, ili zimskim sportovima.\nDa od moderne žičare nema ni traga, potvrđuje i predsjednik Planinarsko-smučarskog društva „Hrid“ iz Plava Enes-Enko Drešković. Kaže da niko od nadležnih nije napravio ni korak ka ostvarenju tog projekta, a koji svi od davnina pominju.\n„U našem klubu imamo sekciju skijaša. Mi sami sebi nađemo zadovoljstvo i način. Nekad se to graniči s nemogućim, ali mi ne odustajemo. Skijamo bez Opštine, resornog ministarstva i Turističke organizacije.\nU našem klubu imamo sekciju skijaša. Mi sami sebi nađemo zadovoljstvo i način. Nekad se to graniči s nemogućim, ali mi ne odustajemo. Skijamo bez Opštine, resornog ministarstva i Turističke organizacije\nSve ostalo je suvi entuzijazam - planinari skije stave na leđa i idu na Bogićevicu, Paljeve ili neku drugu od prekrasnih planina u okolini. Sa konopca, skijama niz divljinu. Utabanih, osvijetljenih, obezbijeđenih staza nema. Ni žičare ili lifta da ih još jednom odvede na vrh.\n“To su strašni potencijali, ali neiskorišteni”, kaže Enes.\nEkipa „Vijesti“ juče je sa planinarima obišla nekoliko mjesta potencijalnih za dobre skijaške staze, gdje ponekad ima nekoliko skijaša, ali ovog puta ni na jednom nije bilo nijednog. Ni na padinama u podnožju Prokletija u dolini Grebaje, Kršu Čekića i Bogićevici.\nNekad se tu mogu zateći rijetki, koji imaju svoje lične motorne skije, pa mogu da obilaze predjele Prokletija.\nOsnovci su raspust u Plavu, uglavnom, proveli u svojim kućama, rijetko koji su mogli sa roditeljima na jednodnevno sankanje. Pored pola metra snijega.\nSrednjoškolci i stariji, i pored opreme koju imaju, kažu da im se ne isplati skijati po Prokletijama, treba prvo utabati stazu, popeti se na vrh, a onda opet nakon spusta sve po istom. Hrabrosti ima, ali ne i užitka.\nZbog toga radije i dalje idu u Kolašin ili na Žabljak na skijalište. Ko hoće da zna, Bjelasica je bliža nekoliko kilometara od Durmitora.\nPutevi uvijek prohodni\nMašine Komunalnog preduzeća uvijek su spremne da se izbore sa sniježnim nanosima, i pored toga što je preduzeće u nezavidnom finansijskom položaju. I poslije posljednjeg snijega koji je napadao, oko 300 kilometara lokalnih puteva je prohodno. Direktor Mehmed Đonbalaj za „Vijesti“ kaže da za sada imaju dovoljne količine soli, te da normalno odvijanje saobraćaja nijednom nije dovedeno u pitanje.\n„U odnosu na prethodne dane, kada je snijeg bez prestanka padao, danas imamo sunčan dan, i to nam ide naruku da sve lokalne puteve koji su bili prohodni još bolje očistimo. Najteži pravci su prema Vusanju, Babinom Polju, Velici, Jasenici i Metehu, ali su prohodni jer mehanizacija, iako dosta stara, radi i na terenu je, pa nam može služiti i ako bude većeg snijega”, kaže Đonbalaj.\nOvoga puta nijesu angažovali još dvije utovarne lopate koje su im na raspolaganju, ali su spremne za slučaj potrebe. Ako bi se desilo kakvo veće nevrijeme, to preduzeće ima na raspolaganju i mehanizaciju DOO „Alpet“ iz Plava „četiri čistača većih mogućnosti, kao i privatne mašine“.\nViše turista od Budve\nPrema statističkim podacima planinara, 70-ih godina, Plav je bio razvijena turistička destinacija Crne Gore i poznato ljetovalište, ali i zimski turistički centar Jugoslavije sa više turista od Budve. Međutim, Plav koji posjeduje više od polovine skijaških mogućnosti Crne Gore za razvoj zimskih sportova sa smučarskim stazama iznad 2000 mnv, sa velikim snijegom od 4 do 6 mjeseci godišnje, gdje postoje uslovi za staze spusta, veleslaloma i slaloma, ostao je bez ijedne žičare i ski-lifta.\nPlaninarsko-smučarsko društvo „Hrid“Plavi avionPlav\n24.09. 07:17 h\t490\t106404\n24.09. 14:14 h\t132\t53645\n24.09. 10:35 h\t910\t45973\n24.09. 15:54 h\t161\t44117\n24.09. 12:23 h\t468\t38984


ALIPLAST - Modularni fasadni sistem - Prozori + Vrata\nALU stolarija ALIPLAST – Modularni fasadni sistem\nSistem za izvođenje vertikalnih zastakljenih fasada, sa visokim stepenom izolacije, montažom prefabrikovanih segmenata sastavljenih od aluminijumskih profila sa ispunom od stakla ili drugih materijala. Modularni fasadni sistem (element fasada) je dizajnirana sa ciljem da se omogući kompletno sastavljanje elemenata u proizvodnom pogonu i odlično je rešenje za konstrukcije gde je potrebno brzo izvođenje radova i montaža fasade.\nSistem omogućuje integraciju drugih ALIPLAST sistema (za vrata i prozore) u elemente fasadne konstrukcije. Moguće je integracija sistema za zaštitu od sunca, brisoleja ili roletni.\nPrednosti sistema su: kontrola kvaliteta elemenata u pogonu, brža montaža i lakše planiranje proizvodnje i montaže.\nVidljiva širina profila rama nakon ugradnje je 75mm za vertikalne profile i 85mm za horizontalne profile.\nŠirina profila noseće konstrukcije, vertikalni i horizontalni su 75mm, a specijalnog horizontalnog profila 55mm.\nPrincip proizvodnje doprinosi značajnom skraćenju vremena ugradnje i lakše praćenje brzine izgradnje objekta.\nSistem poseduje odlične termičke karakteristike. Ukupan koeficijent Uf za horizontalne i vertikalne profile se kreće oko vrednosti 1,16 [W/m2K].\nMoguće je ugraditi različite otvarajuće elementa drugih ALIPLAST sistema: vrata i prozori sa skrivenim krilom, prozori sa otvaranjem u polje. Ova kompatibilnost sa drugim sistemima omogućava optimalno prilagođavanje konstrukcije posebnim zahtevima svakog objekta.\nPrethodni tekstALIPLAST „Open day“\nSledeći tekstSobna klizna vrata od kaljenog stakla


Nova kolekcija namenjena aktivnim mladim ljudima - Moj Enterijer – Kupatila, Nameštaj, Kuhinje, Garniture...\nNova kolekcija namenjena aktivnim mladim ljudima\nKompanija IKEA predstavila je novu kolekciju namenjenu mladim i aktivnim ljudima...\nSPANST linija nameštaja švedskog brenda, uključuje komade za kupce koji su na neki način povezani sa različitim sportovima.\nUkoliko spadate u ovu grupu, aktivnih, mladih ili ne toliko mladih ljudi, predlažemo vam da dobro razmotrite novu kolekciju kompanije IKEA, kreiranu u saradnji sa losanđeleskim dizajnerom, Krisom Stampom. Opseg je nazvan SPANST, što znači elastičnost na švedskom jeziku, a za to postoji dobar razlog.\nIntegrisanjem ulične kulture na fluidni način, kolekcija SPANST sastoji se od prepoznatljivog stila, monohromatičnog i minimalističkog dizajna. Po prvi put, švedski brend ponudiće proizvod koji izgleda kao košarkaški obruč i daska za skejt. Što se tiče nameštaja, Stamp je kreirao otvorene plakare, stalaže i cipelarnike kako bi istakao predmete koje sadrže na najbolji način. U seriji proizvoda, prisutni su meterijali nalik drvetu, koži i pleksiglasu i pružaju svakom komadu svež i dopadljiv izgled.\nSPANST predstavlja pokušaj približavanja mladim ljudima putem nekoliko elemenata kućnog nameštaja, kreiranog iz nešto drugačijeg ugla. Ova kolekcija omogući će korisnicima da izaberu šta će držati i prikazati na njenim elementima, ali i ostalima, bilo da se radi o garderobi, obući i aksesoarima koje poseduju. Serija takođe uključuje i nekoliko sportskih predmeta nalik torbama ili daskama za skejt, koji predstavljaju novi pristup minimalističkom dizajnu i monohromatičnoj šemi boja, sa svakim pojedinačnim komadom prepunim stila.\nPored cipelarnika, otvorenih plakara i stalaža, u ovoj grupi nalaze se i neonske lampe klasičnog izgleda, uključujući i stolicu zajedno sa sportskom torbom identične boje i stila, a ovo su ujedno predmeti koji kompletiraju celokupnu liniju.\nPROČITAJTE SLEDEĆI TEKST: 10 modifikovanih proizvoda kompanije IKEA\nNovo: IKEA izbacila katalog za Srbiju - pogledajte!\nHikvision CENA 224 €\n» Naopaka kuća\n» Ekološka kuća inspirisana kikirikijem\n» Kada arhitekta bojama udahne život gradu\n» Neobična kuća na plaži\n» Industrijska rustičnost\n» 17,6 metara kvadratnih je dovoljno za život\n» Život u 29 kvadrata\n» Zavirite u stan jednog dizajnera enterijera\n» Udobnost kao u prestižnom automobilu\n» Fantastičan sto za piće u obliku poliedra\n» Vodeći trendovi za uređenje dečijih soba 2019.\n» Noviteti brenda Bla Station sa sajma nameštaja u Stokholmu


Beogradski centar za ljudska prava » Kuca ljudskih prava i demokratije\nBeogradski centar za ljudska prava je nestranačko, nepolitičko i neprofitno udruženje građana zainteresovanih za unapređenje teorije i prakse ljudskih prava. Beogradski centar je osnovan 1995. godine i od tada do danas prerastao je u jednu od najznačajnijih nevladinih organizacija u Srbiji. Njegovi osnovni ciljevi su unapređenje znanja u oblasti ljudskih prava i humanitarnog prava, razvoj demokratije, uspostavljanje pravne države i građanskog društva.\nPrimarne oblasti delovanja su ljudska prava, obrazovanje, izdavaštvo i istraživanje.\nBeogradski centar okuplja ljude različitih profesija i profila – pravnici i advokati, sociolozi, ekonomisti, književnici, profesori, studenti i poslovni ljudi. U samom Centru je zaposleno 14 osoba kojima pomaže još 12 volontera. Svi oni svojim znanjem i entuzijazmom doprinose ostvarivanju ciljeva kojima Centar teži.\nCentar svake godine organizuje škole ljudskih prava koje su prilagođene različitim profilima polaznika – studentima i srednjoškolcima, diplomiranim pravnicima i advokatima, sudijama, policajcima i politikolozima. Pored škola, organizuje i brojne seminare i predavanja, a posebnu pažnju poklanja svojoj izdavačkoj delatnosti. Brojne publikacije do sada su bile napisane, pripremljene i odštampane u Centrovoj produkciji, a među njima se nalaze čak i univerzitetski udžbenici.\nZa doprinos na polju ljudskih prava Centru je oktobra 2000. godine dodeljena nagrada Bruno Kreisky. Centar je zbog naučnog kapaciteta koji poseduje i obrazovne delatnosti primljen u Udruženje instituta za ljudska prava (Association of Human Rights Institutes).\n© 2019 Kuca ljudskih prava i demokratije.


Uspješna godina za “Brčansko srce”\nUspješna godina za “Brčansko srce”\tIstaknuto\nUdruženje građana “Brčansko srce” godinu na izmaku završava jako uspješno uprkos pandemiji korona virusa, kroz mnoge aktivnosti koje su usmjerene na prevencije malignih bolesti njihov rad je postao prepoznatljiv u našoj lokalnoj zajednici.\nRamiza Musić, predsjednica Udruženja, nakon sjednice Upravnog odbora, izrazila je zadovoljstvo rekavši da je više od 200 žena iz Brčkog i okoline pregledano putem pokretnog mamografa u dva navrata kada su organizovani besplatni pregledi.\nPreme njihovoj evidenciji, od početka rada Udruženja pregledano je više od 600 žena putem pokretnog mamografa i prema riječima Ramize Musić već sada se vrše rezervacije za naredne preglede.\nPočetkom sledeće godine pokretni mamograf treba da bude ponovo instaliran u Brčkom i uz pomoć mreže „Tink pink – zajedno smo jedno“ iz Sarajeva ispred prostorija Udruženja.\n„Od budućih aktivnosti izdvojila bih, krajem januara, obilježavanje sedmice borbe protiv karcinoma grlića materice“, istakla je Musić.\nOsvrćući se na novi Zakon o udruženjima građana i fondacijama Brčko distrikta Ramiza Musić je rekla da će njihov projekat u drugom javnom pozivu najvjerovatnije proći po zadatim kriterijima i da će im to uveliko pomoći za dalji rad udruženja.


[es] - Apache i AddType\n20.05.2004. Instalacija PHP 4.3 na Apache 2 - pomagajte!!!\n24.10.2003. Apache 1.3.x i mod_php konfiguracija: kako?\nApache i AddType\n[es] :: Linux/UNIX serveri i servisi :: Apache i AddType\nApache i AddType 26.03.2004. u 10:45 - pre 216 meseci\nRadi se o wap stranici, trebam da postavim kolor sheme za siemens, fajlovi su sa extenzijom .col , kako da to obavim?\nMeni ih pokazuje kao text, da li bi mogao malo da varam i da dodam npr:\nAddType audio/midi col ?\np.s: nisam uopste siguran da sam pogodio temu, jer ovo zaista mnogo zavisi od mobilnog telefona, ali apache je ono sta se podesava, zar ne?\nRe: Apache i AddType 26.03.2004. u 11:13 - pre 216 meseci\nJa bih stavio samo application/octet-stream, mobilni ce valjda po ekstenziji shvatiti o cemu se radi.\nRe: Apache i AddType 26.03.2004. u 19:02 - pre 216 meseci\nProradilo je sa varkom, tako da cu za sad ostaviti tako, inace ako jos nekome zatreba nek proba i Gojkov nacin\nRegistrovani: 18 ( kalin62, SlobaBgd, djoka_l, tecaizbeca, lega99, goran251, Turmen, mrki666, bojanum, veljadj, kreculj, eloiza, Zoran1980, vjova, Impaler, salvaric, Nebojsa Milanovic, proleter. )


Bivši predsjednik Maldiva Gayoom uhapšen zbog zločina u vezi s turizmom\nPOČETNA » Najnoviji članci vijesti » Najnovije vijesti o putovanjima » Bivši predsjednik Maldiva Gayoom uhapšen zbog zločina u vezi s turizmom\nNajnovije vijesti o putovanjima • Vladine vesti • investicije • Najnovije vijesti sa Maldiva • turizam • Ažuriranje odredišta putovanja • Travel Wire vijesti • Trenutačno popularno\nMaldivski istražitelji pronašli su milion dolara kod bivšeg predsjednika Abdulla Yameen Abdul Gayoom bankovni račun navodno povezan sa ugovorom o zakupu javnih ostrva za razvoj turizma na Maldivima.\nAbdulla Yameen Abdul Gayoom je bio šesti predsjednik Maldiva od 6-2013. Napustio je ured 2018. novembra 17. godine, nakon što je izgubio izbore kada je tražio još 2018 godina. Bio je član napredne stranke. Bio je ministar turizma i civilnog vazduhoplovstva 5. godine pod predsjednikom Maumoon Abdul Gayoom.\n2015. godine obratio se 27. zajednički sastanak komisije UNWTO-a za istočnu Aziju i Pacifik održano u Maldivima Bandos Island Resort and Spa na ostrvu 3-5. juna.\n28. rujna 2015. dogodila se eksplozija na predsjedničkoj jahti 'Finifenmaa' u kojoj su se nalazili Yameen i njegova supruga, zajedno s najvišim vladinim zvaničnicima sa aerodromskog ostrva Hulhulé dok se spremalo pristati na predsjednički mul, Izzuddeen Faalan u Maléu. Yameen je pobjegla neozlijeđena, ali su ranjena prva dama, predsjednički pomoćnik i tjelohranitelj. Prva dama zadobila je lakše prijelome kičme i hospitalizirana je.\nJučer je Yameen optužen za pranje novca zbog navodne umiješanosti u pronevjeru sredstava Maldives Marketinga i Public Relations Corp.\nPolicija kaže da su istražitelji pronašli milion dolara na Yameeninom bankovnom računu koji je navodno povezan sa dogovorom o zakupu javnih ostrva za razvoj turizma na Maldivima, arhipelagu u Indijskom okeanu poznatom po svojim luksuznim odmaralištima.\nPredsjednik Ibrahim Mohamed Solih također je suspendirao dvojicu ministara u vladi Ahmeda Maloofa i Akrama Kamaludeena, preko 33,000 dolara navodno nađenih na svakom od njihovih računa iz istog dogovora o razvoju odmarališta.\nDržavni tužitelj Aishath Mohamed rekao je da dokumenti pokazuju da je Yameen pokušala utjecati na svjedoke i da im je ponudila novac da promijene izjave.\nPozivajući se na izjavu, glavni sudija Ahmed Hailam naložio je da se Yameen zadrži u pritvoru do kraja suđenja.\nDeseci Yameenovih političkih protivnika, uključujući njegovog polubrata, Maumoona Abdul Gayooma, zatvoreni su tokom Yameen-ovog mandata nakon suđenja koja su naveliko kritikovana zbog nedostatka odgovarajućeg postupka.\nJoš jedan bivši predsjednik Mohamed Nasheed, koji je godinu dana proveo u zatvoru zbog presude za terorizam pod vodstvom Yameena prije nego što je dobio politički azil u Britaniji, vratio se na Maldive nakon Yameeninog poraza. Vrhovni sud poništio je njegovu osuđujuću presudu u novembru.


VIDEO: Upoznajte 16-godišnjeg YouTubera iz Nove Bile | Portal NovaBila.info\nHome / Društvo / VIDEO: Upoznajte 16-godišnjeg YouTubera iz Nove Bile\nToni Bikić je 16-godišnjak iz Nove Bile koji je sa snimanjem video klipova počeo prije dvije godine. Trenutno ga prati preko tisuću YouTube korisnika, a na svom kanalu ima preko 70 tisuća pregleda.\nCilj mi je snimati video klipove u kojima će ljudi uživati u njihovom sadržaju te čim prije stići do 10 tisuća ‘subova’, rekao je portal NovaBila.info, ambiciozni Toni.\nŠto snima i što će snimati, pogledajte u njegovoj video prezentaciji ispod.\nStisnite ‘lajk’ i pratite portal NovaBila.info i na Facebooku, te se pretplatite na naš YouTube kanal.\nPovezane objaveNova Bilayoutube\n← Prethodna objava Reakcija župnika iz Bučića Općinskom vijeću Novi Travnik\nSljedeća objava → Toni Milun održao predavanje u SCU Travnik


Najviše ih ima u Beogradu i Vojvodini - Kako se odbraniti od smrdibuba?\n"Potpuno su bezopasne za ljude, potrebni su im naši stanovi. Treba ih samo izbaciti, ne uzimati ih rukama. Mreže na prozorima su najbolje, nikakvo prskanje nema smisla, vrlo su otporne", rekao je Tomanović.\nKako je objasnio Tomanović, radi se o mramorastoj azijskoj smrdibubi.\n"Postoji i zelena etiopska, ali ona je dosta ređa. Mramorasta je u Evropi oko 15 godina, a kod nas oko 5,6. Već tada je skrenula pažnju javnosti, jer se radi o vrstama koje su tropske i kada dođe zima, one nalaze mesta gde će da prezime, tu građani imaju neprijatnosti zbog toga", kaže on.\nVerovatno niko nije pripremljen, kaže, da mu svaki dan ulaze desetine insekata u stan.\n"Tokom leta, one su napolju, na vegetaciji, a tokom zime traže mesto da prezime, da bi na proleće ponovo izašle i sadile jaja. Najviše ih ima u Beogradu i Vojvodini", kaže Tomanović.\nProblem je, ističe, što su velike štetočine u poljoprivredi.\n"Štete u Italiji su oko 500 miliona evra godišnje. Kod nas za sada ne prave toliko štetu, prate se", kaže.\nKako je rekao, smrdibube se hrane biljkama.\n"Biljim sokovima, pre svega. Čak mislim da ne postoji nikakav preparat, nemaju prirodnih neprijatelja, jer ovo nije njihova postojbina. Mada su u Severnu Italiju uneti neki njihovi paraziti koji uništavaju njihova legla, i u Sloveniju, pa je tu bolja situacija", kaže Tomanović.\nU nekim zemljama, poput SAD, dodaje, postoje neke feromonske klopke.\n"One ih privlače i na taj način ih love, koncentrišu ih na jedno mesto", kaže sagovornik N1. Ističe da su delovi grada gde ima mnogo vegetacije naročito ugroženi, a da ih znatno manje ima negde gde je centalni, urbani deo.\nizvor: N1, 021.rs, agencije, foto: ilustracija


Čelik želi plasman u vrh tabele\nPred sutrašnji početak nove nogometne sezone koju Čelik otvara utakmicom protiv Željezničara, šef stručnog štaba Čelika Ivo Ištuk izjavio je kako zenički premijerligaš ima velike ambicije.\n- Vjerujem da ekipa Čelika posjeduje kvalitet za ostvarenje zacrtanih ciljeva, a oni su borba za vrh Premijer lige BiH i plasman u neki od evropskih kupova. Imamo tim koji je spoj mladosti i iskustva, među 25 igrača čak devet su mlađi od 21 godine. Nedostaje nam još vremena da se uigramo i zato očekujem od navijača da pokažu malo strpljenja jer sam siguran da ovaj tim vrijedi“, izjavio je Ištuk.\nTrener Zeničana napomenuo je da su klupsku koncepciju poremetili odlazak Emira Hadžića u Grčku i spor s kolumbijskim napadačem Philom Jacksonom.\n- Jackson nije bio korektan, petljao je, lagao, hoće, neće igrati. Njega smo prekrižili, na njega ne računam ali on je naš igrač i ako bude išao iz kluba platit će debelo obeštećenje ili neće igrati nogomet", rekao je Ištuk.\nČlan Upravnog odbora NK Čelik Amir Džidić izjavio je kako je klub osim Jacksona suspendovao i Elvira Čolića koji je prošle zime posuđen Veležu i ne želi se vratiti na Bilino polje. Tokom današnje press konferencije predstavljeni su novi dresovi marke "Joma", u kojim će sve Čelikove selekcije nastupati u narednoj sezoni. Uoči sutrašnjeg derbija sa Željezničarom, trener Ištuk izrazio je umjereni optimizam.\n- Učinit ćemo sve da pobjedom počnemo novu sezonu i obradujemo svoje navijače. Željezničar je takođe promijenio dosta igrača i sigurno će to biti dobra utakmica u kojoj ćemo od početka krenuti agresivno", rekao je Ištuk, koji u toj utakmici ne može računati na usluge Markovića, Smrike, Zahirovića, Džafića i Radića.


Čerkez: Testiranje na granici BiH nije opcija | BN\nČerkez: Testiranje na granici BiH nije opcija\nU posljednja 24 sata u Federaciji BiH potvrđena su dva nova slučaja zaraze korona virusom, oba u Živinicama. Član Kriznog štaba FBiH i pomoćnik federalnog ministra zdravstva Goran Čerkez kazao je da će Krizni štab tokom ove sedmice raspravljati o kućnoj izolaciji koja se određuje za osobe koje ulaze u BiH te da testiranje na granicama nije opcija.\nRepublika Srpska 18.05.2020 | 13:07\n"Situacija u Evropi nije povoljna da bi se žurilo s ukidanjem izolacije od 14 dana. Posljednjih dana imamo pritisak sa svih strana da se ukinu određene mjere, ali mi se vodimo epidemiološkom situacijom, gledamo iz kojih zemalja ti ljudi dolaze. Ove sedmice ćemo razmatrati mjere izolacije, odnosno da li će ova mjera ostati na snazi ili ćemo je skratiti ili će biti neki drugi model", kazao je Čerkez.\nIstakao je da je Krizni štab svjestan da su građani nezadovoljni, ali i da bi bili nezadovoljniji da se moramo vraćati na početak i na restrikcije. Cilj je smanjiti rizike uvoza virusa u BiH, a test na korona virus na granicama nije garancija.\n"Testiranje na korona virus se ne može raditi na granici, jer je upitna njegova pouzdanost s obzirom na to da test pri ulasku u zemlju može biti negativan, a za tri dana pozitivan. Samoizolacija je i dalje najbolja mjera jer garantuje da u inkubacionom periodu ne možete nikog zaraziti", rekao je Čerkez.\n"U posljednja 24 sata testirane su 632 osobe, a samo su dvije pozitivne. U bolnici je trenutno 26 pacijenata, a nijedan nije na respiratoru. Broj oporavljenih je 84, od čega 22 u posljednja 24 sata", kazao je Čerkez.\n"To znači nošenje maski i rukavica, često pranje ruku i pridržavanje socijalne distance...", istakao je Čerkez.\nSamo bogate pustati u BiH, one koji hoce da trose pare tamo!\nKako onda poslovni ljudi ulaze sa negativnim testom???? Ima li neko pametan, medju vama idioti????\nSad bi bilo najbolje da puštamo našu dijasporu i da im korona-testiranja naplatimo što je moguće više.Ja savjetujem sve naše ljude da ne dolaze ovamo jer će im svaka hulja naplaćivati i što treba i što ne treba.Odavno su naši ljudi koji su vani predmet iskorištavanja i podsijavanja kako za vlast,tako i za građane.Ljudi,idite u Spaniju,Italiju,Tursku,Grčku,Egipat,itd,ovde niste dobro došli čak ni familiji ako im niste spremni dati vlastiti teško zarađeni novac,ovo je dno dna postalo,ovo je najgori dio Evrope kako u ekonoskom,sigurnosnom tako i u moralnom smislu,ljudi,pamet u glavu,što dalje,to bolje po vas.\nLogicno za te pare moja troclana porodica idemo u Tursku imam sve sto treba 24 jesti piti, peskir za plazu svako jutro cist itd sto bi platio njima za testiranje jos 1200 eura i 15 dana uzivancija a oni neka jedu vnago!\nPonavljas ko papagaj tu uvrnutu recenicu koja podrazumijeva distancu. Halo majmuni bolesni rijec je o fizickoj distanci kada se radi o zaraznim bolestima, a kada se radi o mentalnim kao sto je slucaj kod vas na vlasti onda se drzi socijalna distanca, od vas naravno. To znači nošenje maski i rukavica, često pranje ruku i pridržavanje socijalne distance...", istakao je Čerkez.\nZašto onda uzimate 200 KM za komercijalni test i očekujete da taj test vam na granici sa Srbijom ili na drugim granicama prihvate? Ako ne želite vi taj isti test ili test iz Srbije koji košta duplo manje da prihvatite? U Hrvatsku ulazite normalno sa testom, Slovenci ukinuli epidemiju a vi se sprdate sa sopstvenoj narodom.\nCOVID TEST preko krvi u Austriji kosta 38€!\nOve mjere koje su na snazi u FBiH i RS sluze samo stranackim uhljebima koji se zovu komunalna policija , da kad dodju da te traze na adresi , da se izivljavaju i prijete sa ovim i onim. Zar kad dodjem kuci ne mogu biti sam na vikendici gdje imam posla po cijeli dan i doci kuci, (opet sam u automobilu ) ,da prespavam.... Sramota sta se radi. Do sad su ganjali samo nelegalne mjesalice za beton po malim kucnim gradilistima a ovo im je doslo ko kec da malo grade i povecaju svoj licni ego.


Evropski fudbal: počinje Liga prvaka\nNa evropskim fudbalskim travnjacima od danas počinju susreti najboljih evropskih ekipa u okviru Lige prvaka. Timovi će započeti grupnu fazu najprestižnijeg klupskog takmičenja, a za osvajanje ovogodišnje titule kladionice favorizuju španske klubove Barcelonu i madridski Real.\nBranilac naslova Chelsea igraće u E-grupi zajedno s Juventusom, ukrajinskim Šahtarom iz Donjecka, te Nordsjaellandom. Barcelonu u G-grupi očekuju mečevi protiv Benfice, Spartaka iz Moskve i Celtica iz Glasgowa. Madridski Real igraće u takozvanoj ''grupi smrti''. U D-grupi društvo će mu praviti Manchester City, Ajax i Borussia Dortmund.\nReal danas na svom terenu dočekuje Manchester City, dok se u istoj grupi sastaju Borussija i Ajax. Istovremeno, sastaće se i Dinamo Zagreb - Porto, Paris St. Germain - Dinamo Kijev (A-grupa), Olympiakos Pirej - Schalke, Montpellier - Arsenal (B-grupa), te Milan - Anderlecht i Malaga - Zenit St. Peterburg (C-grupa).\nGrupna faza takmičenja trajaće do 4. i 5. decembra. Finale je na rasporedu 25. maja naredne godine na londonskom Wembleyju. Klubovi će za nastup u Ligi prvaka dobiti po 8,6 miliona eura, što je za 1,4 miliona više nego u prošloj sezoni.


RTS :: Pat po pat, patriotska Evropa\nSvet Pat po pat, patriotska Evropa\nnedelja, 16. sep 2018, 07:30 -> 14:59\nPat po pat, patriotska Evropa\nSastanak ministara unutrašnjih poslova EU sa predstavnicima afričkih zemalja, održan prošlog petka u Beču, još jednom je demonstrirao duboku podeljenost Unije u oblasti migracije i azila. Nijedna strana nije pobedila, ni desni populisti, ni levi elitisti, osim što se pokazalo da ovi prvi imaju bolje nerve.\nU čitavoj EU, kao i u nizu zemalja članica množe se situacije u kojima niko ne pobeđuje i niko ne gubi duže od nekoliko dana. Motor Unije polako staje. Optimista bi takav razvoj nazvao balansom snaga ili isforsiranim kompromisom, dok bi pesimista izvukao zaključak da se EU raspada. Za razliku od njih, realista bi se odlučio za dijagnozu pat pozicije.\nJer ono što se u petak događalo na zatvorenom sastanku ministara policije u Beču samo je etapna pobeda desnih populista i isto tako etapni poraz levih elitista, pri čemu i jedni i drugi ostaju u borbenoj formaciji do daljeg. Kompromisi izgledaju drugačije, čak i kad su isforsirani, divlji i bolni (kao da drugačijih i ima); čak i kad su prisiljeni kao u receptu za prisiljeno zelje!\nŠta se dogodilo, mimo onog što su sve evropske javnosti, bez obzira na članstvo svojih zemalja u Uniji, saznale sa zajedničke pres-konferencije domaćina Hajnca Kristijana Štrahea i gosta, italijanskog ministra unutrašnjih poslova Matea Salvinija?\nUkratko, ministar migracija Luksemburga Žan Aselborn je bacio slušalice na sto, rekao "opet ono go..o", ciljajući na Salvinija, eventualno "opet sr..e", zavisi za koju se nijansu francuskog prevoda "merde, alors" odlučite.\nNakon toga je Aselborn ustao i demonstrativno izašao iz sale, nije se pojavio čak ni na kasnijem poziranju za fotografiju učesnika sastanka, u međunarodnom političkom žargonu za zajedničku "porodičnu fotografiju". Aselborn nije "porodica", tamo gde Salvini jeste.\nDotična epizoda se zbila na, za javnost, zatvorenom sastanku evropskih ministara i njihovih kolega iz afričkih zemalja, na kome se raspravljalo o stvaranju finansiranih izbegličkih centara EU u Africi.\nUsput, gosti iz Afrike su svi do jednog rekli da otvaranje takvih centara na njihovoj teritoriji ne dolazi u obzir, što za komesara za migracije EU Avramopulosa znači da je ta priča gotova, a za austrijskog ministra policije Kikla da pogađanje tek počinje.\nDakle, Aselborn je upravo držao govor u kome je rekao da evropski narodi pate pod lošom demografskom slikom, da svi skupa pokazuju niski natalitet i starenje stanovništva, pa im je zbog toga "neophodna sveža migracija". Sažeto, da je dolazak miliona migranata iz Afrike i Azije velika sreća za evropska društva.\nSalvini ga je neceremonijalno prekinuo, izjavljujući kako on ima drugačiji pogled na stvar: "Ako je vama u Luksemburgu potrebna sveža migracija, samo napred. Kod nas u Italiji bih ja radije pomogao Italijanima da imaju više dece."\nNa to se Aselborn iznervirao i upao Salviniju u reč, dobacujući kako je Luksemburg pun italijanskih migranata, koji tamo ne bi bili "kad bi se Italijani uopšte brinuli o svojoj deci".\nDok je Salvini odavao sliku nekog vidljivo zabavljenog situacijom, Aselborn se besno digao od stola, rekao "opet ono go..o" i nestao.\nJavnost o toj epizodi ne bi znala ništa, ili bi dobila samo suvi izveštaj bez sočnih detalja, da sam Salvini nije snimak stavio na svoju Fejsbuk stranicu, uz primedbu kako njegov komentar "Aselbornu očito nije dobro seo u stomak".\nPat po pat, patee\n"Patee" se zove svaka otmena pašteta kad je naručite u francuskom restoranu, ili kupite u boljem dućanu. U gore opisanom verbalnom obračunu nema, međutim, ničeg otmenog, samo gola realnost koja progovara iz podeljenog bića Evropske unije.\nS jedne strane, leve elite koje bi od evropskih istorijskih dostignuća napravile "paštetu" i podelile na ravnopravne delove sa čitavim svetom u nevolji, što dođe na par milijardi ljudi.\nS druge strane, desni populisti, koji bi u društvu vlastitih sunarodnika radije jeli stejk pripremljen po nacionalnom receptu – ostali Evropljani, pod uslovom da ne izvoljevaju previše, dobrodošli su, ali niko drugi.\nIz ideala agiraju i jedni i drugi. Dok su levi elitisti spremni da u ime viših ideala rastoče vlastita društva, desni populisti su upravo opstanak nacionalnih društava proglasili idealom.\nNjihovi ciljevi postaju dijametralno suprotni. To je dovoljno loša vest, kad ne bi bilo još lošije – da nijedna od tih snaga na srednji i duži rok nema snage da pobedi ili izgubi, osim u revoluciji, u kojoj bi Evropa kao celina bila gubitnik.\nČak su se do sada desni populisti pokazali kao kompromisnija, politički zrelija i društveno odgovornija snaga, što ne govori toliko o njima, koliko o gubitku osećaja za realnost na drugoj strani, kod humanističke levice.\nHumanistička levica, poznata još i pod nazivima leve elite ili intelektualna humanistička scena, već tri godine dramatično tone u svet političkih fikcija i fantazija, sve manje sposobna da probleme društvenog upravljanja shvati u njihovim realnim dimenzijama. Ili još gore, da predvidi posledice svojih odluka.\nTa heterogena elita, labavo sastavljena od politike, velikih medija, akademskih i umetničkih krugova, dočekuje svake nacionalne izbore s grčem u želucu, a svaki dobitak desno populističkih partija proglašava maršom fašista kroz institucije.\nIstovremeno se svaki glasač koji bira takve stranke proglašava fašistom i nacistom. To opet promašuje suštinu stvari, jer dobar deo novih glasača populističke desnice ne glasa tako jer su sami desno, već zato što nemaju drugog načina da humanističke elite zaustave u njihovoj autodestrukciji i evropskoj destrukciji.\nRezultat je niz nacionalnih pat pozicija koje Evropu u perspektivi guraju u političku blokadu.\nŠvedska je birala pre nekoliko dana, 9. septembra. Danima su "humanisti" dizali galamu da je to kraj švedskog puta u civilizaciju, da će desni populisti Jimija Okesona dobiti većinu.\nUmesto toga, stvorena je pat situacija. Socijaldemokrate (S) su dobile 28,5 odsto glasova, minus dva i po u odnosu na prošle izbore, ali su sačuvale vođstvo.\nModeraterna (M) je sa 20 odsto takođe sačuvala svoje drugo mesto, jedino je izgubila tri i po procenata podrške.\nTreći je SD, švedske demokrate Jimija Okesona, sa 17,5 odsto glasova, dobitak od pet procenata. Što su drugi izgubili, Okeson je našao.\nPoredak je ostao isti, ali što se tiče sastavljanja kabineta, ništa više nije isto.\nSiM imaju sada zajedno 171 poslanika u parlamentu od 349 mesta; nedostaje im apsolutna većina da bi formirali vladu.\nTo nije dobro, jer se ne radi, kao što bi nas inicijali zaveli, o sadomazohističkom klubu, već o dve umerene političke partije, jedna levi centar, druga centar, koje su u principu pobedile – ali ne dovoljno.\nMustra se ponavlja i kod populista – i oni pobedili, ali još manje dovoljno.\nPri tome je Okesonov SD samo uslovno moderna populistička desnica. Osnovana 1979, ta stranka je izvorno nastupala sa rasnim, pa i direktno nacionalsocijalističkim zahtevima. Na momente se zvala "Švedska Šveđanima" (BSS, Bevara Sverige Svenskt), dok se 1986. nije uklopila u umereniji populistički mejnstrim, po formuli "Evropa Evropljanima".\nTeško je zaborativi dramu italijanskih izbora od 4. marta ove godine. Brisel je nakratko prestao da diše – posle je nastavio, ali sada na vlastitu odgovornost.\nPokret "Pet zvezda" (M5S), levo populistička i evroskeptična partija Bepea Grila, dobila je 33 odsto glasova, dok je Demokratska partija (PD) levog centra pala na 19. Bepe Grilo je dobio plus od sedam procenata, upravo koliko je PD izgubio.\nLega nord Matea Salvinija je sa 17,5 odsto podrške postala treća snaga, ali to je samo deo evropskog problema. Stvar je u tome što je Salvini dobio čak 13 procenata više nego na prošlim izborima, od četiri, hop na 17!\nPošto je jasno da u takvom ideološkom poretku (levi populisti, humanistička levica i desni populisti) nema koaliciono kompatibilnih, čak i da se ne radi o Italiji, formiranje kabineta je postalo Sizifov posao.\nDva meseca posle izbora je Pokret "Pet zvezda" tražio od državnog predsednika Matarela da raspiše nove izbore, jer od vlade nema ništa.\nMatarela se poneo kao nemački predsednik Štajnmajer prošle zime i čitavu prvoplasiranu trojku naterao na nove koalicione pregovore.\nNakon samo nekoliko dana, i sam slomljen bezizlazom, Matarela je zatražio od "Pet zvezda" da sklepaju "neku neutralnu vladu" koja će zemlju voditi do ponovljenih izbora, dosta više.\nTo je bio momenat kada na scenu stupa isforsirano prijateljstvo "Pet zvezda" i Lege nord, čije vođe Di Majo i Salvini pronalaze dodirne tačke u programatskom evroskepticizmu.\nKabinet je formiran 1. juna ove godine, ne bez daljih dramatičnih epizoda u kojima je Di Majo premijersku stolicu davao, vraćao i na kraju prepustio bespartijskoj osobi (Đuzepe Konti) – za svaki slučaj, ako stvar krene po lošem, "Pet zvezda" ne snosi direktnu odgovornost.\nFormiranje vlade je trajalo samo tri meseca, ali kakvih! EU se još oporavlja od posledica italijanskih koalicionih pregovora. Sad sa Oselbornom smo videli, ne baš uspešno.\nNemački izbori od 24. septembra prošle godine su takođe imali istu mustru, sa pat pozicijom koja je zemlju skoro šest meseci držala u šahu. Za modernu Nemačku nezamisliva, potencijalno opasna situacija, čije posledice upravo doživljavamo sa incidentima u Hemnicu.\nProšlog septembra je grupacija CDU–CSU sačuvala vođstvo, ali je izgubila skoro devet odsto glasova u odnosu na prošle izbore i zabeležila najlošiji rezultat od 1949.\nSocijaldemokrate iz SPD-a su sa 20,5 dosto ostali drugi, ali izgubili pet odsto podrške. Bio je to politički masakr nad humanističkom levicom, ako uzmemo da se i kancelarka Angela Merkel sa dobrim delom svoje po imenu konzervativne stranke već tri godine nalazi u tom ideološkom taboru.\nDesno populistički AfD je došao na skoro 13 odsto, ali mereno od nule na prethodnim izborima! Čak i to ne bi u praktičnom smislu značilo mnogo, da prve dve stranke (CDU–CSU i SPD) nisu izgubile tako puno, i to upravo zbog istih stvari zbog kojih je AfD i dobio.\nIzbori u Holandiji su održani pre više od godinu dana, 15. marta 2017.\nSvi su se tresli od, blago rečeno, desno populističke stranke PVV Gerta Vildersa. Istraživači javnog mnjenja i medijski komentatori su im u užasu čak prognozirali 30 odsto glasova, 40 poslanika u parlamentu od 150 mesta.\nNa kraju su konzervativni liberali premijera Marka Rute sačuvali vođstvo (21,3 odsto), ali sa gubitkom od pet poena, dok je Gert Vilders istina postao drugi, ali sa tek 13 odsto glasova, plus samo tri procenta u odnosu na prethodne izbore.\nSvejedno, tada je stvorena politička mustra koja se održavala i na svim kasnijim, gore spomenutim izborima – što znači da poredak manje-više ostaje isti, samo formiranje vlada zahteva nadljudski napor.\nKako takav poredak (prvoplasirani 21 odsto, drugoplasirani 13) znači da je holandska politička scena beznadežno razuđena, jasno je sa kojom monumentalnom pat pozicijom su Holanđani imali posla.\nO koaliciji se pregovaralo punih sedam meseci, do oktobra 2017, kada je Mark Rute sakupio konzervativni CDA, leve liberale iz D-66 i hrišćansku uniju CU, da bi javnosti prezentovao kabinet koji računa na podršku 76 poslanika u parlamentu od 150 mesta. Da se samo jedan predomisli, eto nevolje; ako dva, ode Rute!\nIma li potrebe ići u detalje?\nKoalicioni kabinet kancelara Sebastijana Kurca vlada zajedno sa Štraheovom Slobodarskom partijom uz pomoć uredne parlamentarne većine već skoro devet meseci, a da ga pola zemlje, dobar deo članica EU, većina briselske nomenklature, kao i svi veći evropski mediji još nisu prihvatili kao demokratski legitimno izabranog političara, s pravom da vodi nacionalnu egzekutivu unutar ustavnog perioda od pet godina.\nArgumentaciona linija kritičara je sledeća – kao što svi znaju, Štrahe je nacista. Time što ga je uzeo u koaliciju, i Kurc je postao nacista, samo mlađi i okretniji. Kurc je prema toj školi mišljenja nešto kao "nacistički šegrt", desničar uhvaćen u ranim radovima.\nOsim političke mustre pat pozicija, svi gore navedeni nacionalni primeri pokazuju sledeće: da takozvana humanistička levica tvrdoglavo zahteva od svih drugih partija, od umereno levih do umereno desnih, od hrišćanskih, preko zelenih do liberalnih, da među sobom moraju prihvatiti bilo kakvu koalicionu kombinaciju, čak iako se ideološki ne podnose, a programi im se odbijaju, sve to sa ciljem da se obezvrede izborni dobici desnih populista.\nAko je tako, a zašto ih onda oni pomažu? Jer se upravo to događa – da time što gube dodir sa realnosti, humanističke elite dižu izborni rejting desnim populistima.\n(nedelja, 16. sep 2018, 14:07) - anonymous [neregistrovani]\nМного може да се научи одавде. И колико је опасна та модерна лева анти државна идеологија\n(nedelja, 16. sep 2018, 11:58) - anonymous [neregistrovani]\nZa sve krivi muslimani???\nKriva je pohlepa Zapada, koji bi sve da dobije jeftino ili džabe, a da se drugi, muslimani, ne žale ni na šta, pa ni na bombe i ratove!\nSada je nacistima svih boja krivo što, pobogu, ljudi bježe od bombi njihovih vlada, metaka, razaranja i pljačkî???\n(nedelja, 16. sep 2018, 10:59) - anonymous [neregistrovani]\nSrbija zemlja nije vise nasa nego ,,Stranih investitora,, nije vazno ciji je pasnjak nego cije Ovce na njemu pasu,,\n(nedelja, 16. sep 2018, 09:26) - Eki [neregistrovani]\nNarodi sirom evrope ne zive u laznim vestima nego u realnom svetu kojeg su globalisti upropastili.\nPosledice su veoma vidljive, pogotovu zapadnom coveku koji ne moze da prepozna svoju zemlju i veoma je ljut zbog toga. Da, radja se patriotizam a ne nacionalizam jer ovaj put globalisti ne stoje iza desnice, trenutno podrzavaju levicu mada se i to menja po potrebi...\nGlobalisti pokusavaju da uniste nacionalne drzave i zele izmesane zajednice raznih nacionalnosti, religija i rasa i naravno veoma slabo zajednistvo i laganu manipulaciju na istim.\nDrugim recima: Vasa zemlja nije vasa nego je nasa (posed globalista)\nI ne, Srbija nije izuzeta iz svega ovoga, samo pogledajte stavove "vasih" politicara.\nDiktatura dobrih vibracija\nŠta je Kosovo Zapadu? Ništa i sve\nAustrija, kuća podgrejane istorije\nKako su Pakt i Kompakt planirali osvajanje Evrope\nIzbori u Nemačkoj: Prvo Hesen, onda Berlin\nSnage i slabosti austrijske diplomatije


Ako se vrate u zimski san, proleće nam neće doći uskoro!, Foto: Tanjug/Dragan Stanković\nOve životinje danas najavljuju kakve nas vremenske prilike očekuju\nObjavljeno: 15.02.2019. 09:48h\nOve životinje danas određuju kakvo će nas vreme čekati u narednom periodu\nMedved najavljuje vremenske prilike za naredni periodfoto: Tanjug/Sava Radovanović\nVeruje se i da neudate devojke na Sretenje pronalaze svoje izabranike. Zato dame dobro gledajte – vaš dragan će ličiti na prvu mušku osobu koju tog dana sretnete. Ili, tako bar narod kaže.\nOVO JE DETALJNA PROGNOZA ZA SRETENJE: Tokom praznika nam PRETI jedan snežni dan, a posle njega stiže PRAVO PROLEĆE\nDEVOJKE, PAZITE NA KOGA ĆETE JUTROS, NA SRETENJE, PRVO DA NALETITE: Ova osoba može vam biti nešto SPECIJALNO!\nMedvedMečkaSretenjeNarodno verovanjeVremenske prilikeVremeProleće


Obilazak radova na izgradnji brze saobraćajnice Iverak – Lajkovac – Balkanekspresrb.rs\nIzvor/Foto: Predsedništvo Srbije/Dimitrije Goll\nPredsednik Republike Srbije Aleksandar Vučić obišao je danas radove na izgradnji brze saobraćajnice Iverak – Lajkovac koja će spojiti Valjevo sa auto-putem “Miloš Veliki”.\n“Ovde se gradi brza saobraćajnica koja treba da krak auto-puta “Miloš Veliki” produži do Valjeva. To je od životnog značaja za opstanak Valjeva, za njegov razvoj, život i budućnost”, rekao je predsednik Vučić i dodao da će se pored puta Iverak-Lajkovac raditi kanalizaciona mreža, fabrika za prečišćavanje vode, gasna konekcija, nova sportska hala, gerontološki centar i projekat za Opštu bolnicu Valjevo.\n“Sada kada ljudi vide da se radi, znaju da će biti gotovo. Sve ono što decenijama nije rađeno u Valjevu, biće urađeno u naredne dve do tri godine. To je jedan potpuno novi životni standard”, rekao je on.\nPredsednik Vučić je tokom obilaska radova upitao predstavnike kineskog izvođača, kompanije “Čajna Šandong”, da li će radovi biti gotovi do decembra 2022. godine, kao što su ranije obećali i dobio potvrdan odgovor. Predsednik Vučić je podsetio da je ugovorom predviđeno da ceo projekat bude gotov do decembra 2023. godine.\nOn je najavio da će sledeće godine početi da se gradi i auto-put od Beograda do Zrenjanina.\n“Tim auto-putem bismo uvezali celu Bačku i Banat”, naglasio je predsednik Vučić dodajući da će država biti spremna za razgovore sa kineskim izvođačem do kraja godine, a da bi već u 2022. mogli da krenu radovi.\nPredsednik Vučić je podsetio da je planirano da se izgadi auto-put od Beograda do Zrenjanina, Fruškogorski koridor od Rume do Novog Sada, kao i deonica od Novog Sada do Zrenjanina, i naglasio da je izgradnja auto-puteva u tom delu Srbije veoma važna.\nAmbasadorka Narodne Republike Kine u Srbiji Čen Bo izjavila je da infrastruktura predstavlja najvažniju oblast saradnje Srbije i Kine i izrazila uverenje da će rezultati u toj oblasti biti još i bolji.\nOna je sa predsednikom obišla radove na izgradnji brze saobraćajnice Iverak – Lajkovac i istakla da taj projekat uz zajedničke napore kompanije iz Kine i srpskih partnera stabilno napreduje.\n“Svi smo čuli da će projekat biti završen pre ugovorenog roka”, navela je Čen i dodala da kineske kompanije mogu da podele svoje iskustvo i tehnologiju sa srpskim partnerima i da doprinesu ekonomskom razvoju Srbije.\nBrza saobraćajnica Iverak-Lajkovac deo je državnog puta Loznica-Valjevo-Lazarevac i predstavlja poprečnu vezu u putnoj mreži Srbije. Ova saobraćajnica povezaće delove Republike Srpske, odnosno Bosne i Hercegovine sa autoputem “Miloš Veliki” i Koridorom 10.


Noreva Iklen+ Melano Expert serum 30 ml – na stanju | SHOP.BENU.RS\nNoreva Iklen+ Melano Expert serum 30 ml:\nNoreva Iklen+ Melano Expert serum 30 ml\n3 870,00 RSD\nNoreva Iklen+ Melano Expert serum namenjen je svim tipovima kože u borbi protiv staračkih fleka. Osim što koriguje tamne fleke, ovaj serum i sprečava njihovo ponovno stvaranje. Kao rezultat ten je ujednačen, sitne linije i bore se manjuju, a koža postaje blistavija.\nNaneti ujutru i uveče na pigmentisana mesta pre upotrebe uobičajene nege (dnevne ili noćne kreme, šminke). Nema potrebe striktno ograničavati područje primene na samu promenu na koži, serum se bezbedno može naneti i na šire područje. Serum nanositi bez jakog utrljavanja minimum 8 nedelja. Prvi rezultati su vidljivi već posle 8 nedelja u zavisnosti od težine hiperpigmentacija. Preporuka: ujutro preko seruma nanesite zaštitni faktor za sunce.\nAqua, Butylene Glycol, Glycerin, Diphenylsiloxy Phenyl Trimethicone, Alcohol, Glycosyl Trehalose, Dimethicone, Peg-75 Hydrogenated Starch Hydrolysate, Peg-150, Peg-32, Peg-6, 4-Butyl Resorcinol, Acrylates/C10-30 Alkyl Acrylate Crosspolymer, Carbomer, Potassium Hydroxide.\nNoreva Iklen+ Melano Expert serum je intenzivan tretman protiv tamnih fleka i bora. Upotrebom seruma ten postaje ujednačen i blistav.\nRecenzije Noreva Iklen+ Melano Expert serum 30 ml


SoWireless - Video nadzor\nKorišćenjem IP tehnologije u oblasti video nadzora otvorila se nova dimenzija ove oblasti. Integracijom sa svim uređajima i mrežama zasnovanim na IP tehnologiji, video nadzor je postao sastavni deo postojećih sistema, omogućavajući potpuno prisutnost, kontrolu i sigurnost po želji korisnika.\nPružanjem usluge prenosa podataka velikim brzinama, SOWIreless na do sada nikada lakši i jednostavniji način, kombinuje sve postojeće sisteme prenosa dozvoljavajući da bez obzira na udaljenost i okruženje posmatrate udaljene objekte.\nU jednom kontrolnom centru možete u realnom vremenu pratiti kamere po svim vašim objektima, bez obzira da li su oni u, Apatinu, Sombor, Kljajićevu, Staparu ili bilo kojoj drugoj lokaciji koju pokrivamo sa pružanjem usluge interneta.\nAko želite, sa bilo koje od lokacija, uz posebnu autorizaciju (šifrom i/ili smart karticom), možemo omogućiti pristup kontrolnom centru, daljinsku kontrolu i upravljanje uređajima i opremom, u slučaju alarma slanje slike ili videa putem e-maila ili mms-a, kao i praćenje vaših kamera preko ekrana mobilnog telefona ili PDA uređaja.\nUspešno realizujemo rešenja u posebnim ili ekstremnim uslovima. Osposobljeni smo da pružimo maksimalnu sliku u mraku, kod česte promene svetla, kod otežanih spoljnih uticaja, nemogućnosti električnog napajanja, oklopljene i skrivene kamere itd.\nOslonjeni na isključivo proverena rešenja i komponente.\nOsnovni kostur prenosa slike daljinskog video nadzora zasnovanog na IP tehnologiji, kao deo SOWIreless sistema za digitalni prenos podataka. Postojećom Interkonekcijom ka drugim provajderima i Interenet vezom omogućavamo i kombinaciju prenosa po želji korisnika, uključujući praćenje na PC računarima, mobilnim telefonima i PDA uređajima. Pristupanje sistemu daljinskog video nadzora možete ostvariti kroz SOWIreless L2VPN, ADSL, Kablovski modem, Smin, Isdn, FR, Iznajmljeni vod i GPRS.\nKamere, pribor i oprema, video serveri i snimači su po izboru korisnika deo proizvodnog programa vodećih kompanija na ovom području.


Otvoreno pismo Biljane Dačić direktoru Doma zdravlja | Aleksinačke vesti - novosti Aleksinac\nPočetna | Društvo | Otvoreno pismo Biljane Dačić\nCentar za kulturu i umetnost Nenad Stanković Žitkovac Aleksandar Vučić DS intervju SNS Beograd Crveni krst saobraćaj Dušan Ostojić škole izbori pozorište Miodrag Tasić opština Ivan Dimić festival budžet Niš Napredak KK Dveri NATO Radio Aleksinac predsednik opštine fudbal Aleksinac.Net Aleksinački Rudnik hapšenje košarka\nOtvoreno pismo Biljane Dačić direktoru Doma zdravlja\nOtvorenim pismom, javnosti se obratila dr Biljana Dačić.\nPovod pisma je bio incident u aleksinačkom Domu zdravlja.\nPismo prenosimo u celosti bez ikakvih korekcija.\nPovodom nedopustivog i krajnje neprimerenog ponašanja Dr Bojana Ilića, Vi kao direktor Doma Zdravlja – Aleksinac niste ništa preduzeli protiv dotične osobe.\nSličnim pismom sam se obratila pravnoj službi Vaše ustanove, ali odgovor nisam dobila. Zar je moguće da nećete ništa da preduzmete povodom ovakvog ponašanja jednog intelektualca, doktora, čak pedijatra.Pored ozbiljnih povreda koje sam zadobila udarcem cokulom, nakon toga usled pretrpljenog stresa i pogoršanja opšteg zdravstvenog stanja u vidu hipertenzije, hiperglikemije, aritmije, hematoma na mestu udarca i desnoj nadkolenici Vi ćutite. Morate priznati – pretnja smrću u četiri oka jednog razjarenog i bolesnog čoveka ne može se zaboraviti nikad, a onda udarac nogom – od pozadi u međunožje, kao kad isterujete nepoželjnog psa iz kuće ( i zaštita životinja kao organizacija bi reagovala na taj postupak), a Vi i dalje ćutite, navodno prikupljate podatke. Pitam Vas dokle?\nTaj oblik poniženja ne mogu da shvatim, ni posle 10 dana ne mogu da se saberem. Ne zaboravite, to je moglo da se desi i Vašoj supruzi, imate žensko dete, da li bi ostali nemi i tako tajanstveno ćutali? Pitam Vas najlepše šta biste Vi tada uradili za svoje i kako bi se tada ponašali? Da li bi i dalje ćutali bez ikakve reakcije uz reči «prikupljam podatke». Smatram da imate dovoljno dokaza, šta Vam još treba? A imate sliku gde puši lulu urađenu, kao i u Vašem telefonu, 2. Imate dokaz prostorije u kojoj se to dogodilo, 3. Snimak kamera gde trčim hodnikom, policajce koji su došli 4. Izveštaj iz policijske dokumentacije o vremenu i događaju; 5. Lekarsko uverenje o povredi na radu; 6. Dolazili ste u sobu 85 – poluintenzivna nega – interno odelenje – Aleksinac gde sam ležala tri dana, 7.hematom na nadlaktici sam Vam pokazala- ostale nisam iz pristojnosti ali su opisani od strane hirugra, ginekologa i interniste.\nZar je 7 dokaza malo?\nOčigledno da niste hteli da me saslušate i zaštitite kao direktor, iako sam ga prijavila da puši i pije alkohol na radnom mestu. Uvek i samo uvek ste verovali Dr Marini, a ona je lagala kao što uvek čini. Verujem da 99% kumovala celom ovom događanju, svojim dolaskom za načelnika zavadila je doktore i sestre međusobno. Pojedine ali «njene sestre» su nedodirljive. Znala je da Dr Bojan puši – pre podne preko puta savetovališta – odakle se osećao uvek miris, popodne da to čini u sobi za odmor i obedovanje ( bila je obaveštena preko njenih sestara. Svaki put je to radio do podne kad sam sa njim u smeni ( za redom nas stavljala 3 meseca da radimo zajedno po podne).\nSvaki put je čekao da ja odem na pauzu, pa da se došunja sa lulom, baš u to vreme ; koliko puta nisam ni dojela ni popila kafu, izlazila bih.\nPo nekad je bila tu i moja timska sestra – Lela, kada bih joj rekla «Lela on puši ovde lulu» - njen odgovor je bio – Pa da! Kad god ona nije bila tu tu verbalno me je napadao. Nisam imala razumevanja od Vas, slušali ste Marinu. Kada mi je sestra Nataša menjala terapiju za dete samoinicijativno a ja prijavila – ćutali ste! To je Marinina timska sestra ne smet njoj ništa da fali.\nZaključak: Svi ste znali od načelnika, glavne sestre, osoblja do čistača da on puši i pije na radnom mestu i svi su ćutali.\nZašto ste oslobodili glavnu sestru zaduženja za stop pušenju – jer ste znali da puši!\nMožda je za Vas ovo dosadno, nevažno apsolutno kao i do sada što je bilo i do sada što je bilo kada sam ja u pitanju, ali znajte boriću se svim pravnim sredstvima dadokažem i prikažem istinu. Baš zato sam i član SNS, mnogo pre Vas zato što verujem premijeru Vučiću – ne zaboravite njegove reči – „Istina je jedna, za nju se treba boriti“.\nNadam se da će bar malo ovo moje pismo da pokrene Vašu savest i da posle ovog pisma stavite prst na čelo bez obzira na Vaše emocije.\nS poštovanjem kao i uvek\nDr Biljana Dačić Nikolić,\n# Dom zdravlja Rodoljub Živadinović Biljana Dačić Nikolić\nMogli bi da krenemo od nepobitnih dokaza - puši se na radnom mesto gde je zabranjeno pušenje. Zašto Ministarstvo zdravlja ne kazni direktora odmah?\nKao učenik i većina mojih vršnjaka poštujemo doktora iz jednog razloga, razlog svi znate.\nJednom prilikom smo drugarica i ja otišle u subotu po opravdanje jer se radilo zbog štrajka za koji takođe nemam komentar. Doktor Bojan je bio jedini dežurni doktor i kada ga je obavestila sestra da ima pacijente on je izašao iz trpezarije, nekadašnje ordinacije pokojnog doktora Vasića koja se pritom osećala na rakiju i iz nje izlazio miris dima od cigareta. Nije nas primio naravno, došle smo u ponedeljak. Umesto da prime još nekog doktora, otvore novo radno mesto, da ima svoju ordinaciju, oni višak soba pretvaraju u trpezarije. Doktorka Bilja me prati od malih nogu i najbolje zna da mi odredi terapiju, s obzirom da sam bila s njenim sinom u razdredu, kod istog učitelja, današnjeg direktora, znamo se i privatno. Ne mogu da opišem koliko jedva čekam da dođem na pregled kod nje, jer ne mogu da shvatim terapiju doktora Bojana, koji mi je rekao da slobodno pijem kafu, bez obzira na srčane tegobice zbog stresa i do 6 cigareta dnevno smem, sve preko 6 je štetno. To je njegov odgovor na moje pitanje koje se odnosilo na kafu i cigarete. Podrška doktorki Biljani i brz oporavak i povratak na radno mesto!\nDoktorka Bilja ne radi, na bolovanju je, menja je doktor Bojan... Ironija...


VRNJAČKA BANJA I OVE GODINE U “RITMU EVROPE” (VIDEO) · Kraljevo Online\nNaslovnaPromoVRNJAČKA BANJA I OVE GODINE U “RITMU EVROPE” (VIDEO)\nVRNJAČKA BANJA I OVE GODINE U “RITMU EVROPE” (VIDEO)\nU Vrnjačkoj Banji održana audicija programa „Srbija u ritmu Evrope“\nManifestacija „Srbija u ritmu Evrope“ naredne 2018. godine održaće se u Nišu, gradu čiji su predstavnici ove godine odneli pobedu. Vrnjačku Banju će u Nišu predstavljati devojčice koje su joj donele ove godine visoko treće mesto. Ovom uigranom timu nakon audicije koja je održana u Vrnjačkoj Banji pridružila su se još tri nova člana.\nNa audiciji su se pojavila deca talentovana za ples i pevanje, izabrana u jakoj konkurenciji među svojim vršnjacima. Učestvovala su deca iz osnovnih i srednjih škola sa teritorije opštine Vrnjačka Banja. Produkcija programa „Srbija u ritmu Evrope“ na čelu sa Igorom Karadarevićem, odabrala je među njima troje najboljih. To su Anita Vilimonović, Kristina Gočanin i Nemanja Stamenković, koji će se kao plesači pridružiti timu Vrnjačke Banje. Pred njima je nekoliko meseci aktivnih priprema i vežbi za naredno takmičenje.\nTim Vrnjačke Banje pored troje novih članova, čine: vokali Milica Ćirić i Katarina Bogićević, kao i plesači Anja Svilanović, Ivona Ivanović, Marija Stamenković i Teodora Stamenković.\nOdluku o tome ko će se pridružiti timu, koji je tokom ove sezone odlično zastupao Vrnjačku Banju, doneo je Igor Karadarević, izvršni direktor programa „Srbija u ritmu Evrope“.\n“Ovo je treća godina zaredom da je Vrnjačka Banja deo programa “Srbija u ritmu Evrope”. Nakon što smo u prethodne dve godine za partnere imali Ambasadu Izraela i Ambasadu Kipra, krajem januara meseca, saznaćemo ko će nam biti partner u narednoj sezoni, odnosno na kom jeziku i uz koju pesmu će naša deca nastupiti u Nišu 2018. godine, na finalu manifestacije “Srbija u ritmu Evrope”. Ono što je bilo poznato i pre današnje audcije, to je da su odlukom programa „Srbija u ritmu Evrope“ i PRVE TV, devojke iz tima Vrnjačke Banje, koje su se takmičile u prethodnoj sezoni, dobile poziv da budu deo programa i u 2018. godini, bez audicije, rekao je za Kraljevo Online Srđan Udovičić.\nTreće mesto koje su osvojile, samo je još jedna potvrda kvaliteta, a i tokom šestomesečnih priprema i tokom samog finalnog koncerta, pokazale su visok nivo profesionalnosti, tako da odluka produkcije ne predstavlja iznenađenje.\n”Meni, kao koordinatoru opštine Vrnjačka Banja za program Srbija u ritmu Evrope, veoma je drago da su svih šest devojaka sa zadovoljstom pristale da ponovo preuzmu kormilo nad Vrnjačkom Banjom i da uz nove članove, koji su prošli na današnjoj audiciji, sve nas, još jednom učine ponosnim”, dodao je Udovičić.\nDa je audicija bila i više nego uspešna, i da su predstavnici programa „Srbija u ritmu Evrope“ bili i više nego zadovoljni, govori u prilog tome i izjava izvršnog direktora Igora Karadarevića.\n“Ono što se desilo ovde u Vrnjačkoj Banji, danas na audiciji, nije bio slučaj sa ostalim gradovima, gde postojećim timovima iz prethodne sezone, nismo dodali nijedno dete, tako da su ostala samo deca od prošle godine. Nisu se pojavila deca koja bi mogla da pariraju po jačini i kvalitetu deci iz prethodne sezone, tako da smo ostali na istom broju, dok ćemo u nekim gradovima ponoviti audicije, jer nismo bili zadovoljni kvalitetom dece. U Vrnjačkoj Banji smo postojeću ekipu od šest devojčica, pojačali sa tri nova člana – dve devojčice i jednim dečakom. Tako da imamo ekipu od 9 članova koja će činiti tim Vrnjačke Banje za finalni program, koji će se emitovati iz Niša, grada pobednika. S većim brojem članova na sceni, verujem da će to scenski biti lepše, biti bolje. Kakva će koreografija biti zavisi i od energije dece, koja su primljena i od onog što oni već znaju”.\nUsled velikog pritiska od strane gradonačelnika i predsednika opština, broj lokalnih samouprava koje će se takmičiti u sledećoj sezoni povećao se na 23. Tako je sa nama prvi put gradovi Kragujevac, Novi Sad, Leskovac, Vrnje, ali i opštine Trgoviše, Bosilegrad, Odžaci, pored onih koji su bili i u prethodnim godinama s nama, kao što su Vrnjačka Banja, Trstenik, Ćuprija, Bački Petrovac… Upravo zbog velike zainteresovanosti, dolazi ideja da u 2019. godini imamo dve polufinalne večeri i jednu finalnu”, zaključio je Karadarević.\nObjavljeno pre 2 dаnа


Evo kako će izgledati PRIJEM PRVAKA I PETAKA 31. avgusta, a kako ostalih dan kasnije – OnlineVesti\nEvo kako će izgledati PRIJEM PRVAKA I PETAKA 31. avgusta, a kako ostalih dan kasnije\nby admin August 30, 2020, 2:06 pm 1.7k Views\nTradicionalni prijem prvaka ovo godine će izostati zbog epidemije korona virusa, a umesto toga, za njih, ali i učenike petog razred, biće organizovano nešto drugačije upoznavanje sa učiteljima odnosno razrednim starešinama, u zavisnosti za koji se način škola opredelila.\nU nekim školama su još uvek u toku sastanci kako bi se utvrdili svi detalji oko samog prijema, dok su pojedine škole na svojim zvaničnim sajtovima već objavile obaveštenja i satnice po kojima će se prijem prvaka i petaka održati.\nVećina škola koje smo kontaktirali u Beogradu 31. avgusta organizovaće samo roditeljske sastanke, a ono pravo upozvanje sa učiteljem odnosno razrednim starešinom i nastavnicima, prvaci odnosno petaci će imati sutradan.\nIpak, pronašli smo i nekoliko škola gde će ipak biti organizovaog prijema u školskim dvorištima i fiskulturnim salama na kojima će pored roditelja prisustvovati i prvaci i petaci.\nNaravno, svi ovi skupovi biće održani uz poštovanje epidemioloških mera, te će tako biti obavezno nošenje maske i poštovanje distance.\nKako su nam objasnili u školama, njima će se najpre obratiti direktori, učitelji i nastavnici koji će im poželeti dobrodošlicu, a zatim će se prvaci upoznati i sa samom školom. Trebalo bi da sa svojim učiteljima obiđu školske prostorije i buduće učionice, kako bi već sutradan spremni seli u školske klupe.\nDa li će 31. avgusta, dan pre početka školske godine, primiti isključivo samo roditelje ili samo decu, prepušteno je i školama u Subotici uz napomenu da “posebnu pažnju treba posvetiti organizaciji prvih susreta nastavnika i odeljenskih starešina sa učenicima i/ili roditeljima učenika, tako da se primene sve mere zaštite”, navodi se između ostalog u dopisu školama.\nSvi su već dobro upoznati i pripremljeni za novi način rada na koji će morati da se naviknu i učenici i nastavnici.\nDušica Tričković, direktorka škole “Radoje Domanović” u Nišu kaže za “Blic” da je sve spremno za 1. septembar, i u smislu organizacije oko primenjivanja mera zaštite, ali i što se tiče nastave.\nNjima će biti super: Imaće nastavu u dvoršitu!\n– Sve je spremno, prvaci i petaci nam dolaze 31. avgusta, jedni polaze u školu, drugi prelaze iz četvrtog razreda u peti, a mi smo se organizovali tako da nastavu držimo u dvorištu. Đaci će biti upoznati sa kućnim redom, sa svim što je sada neophodno kako bi se zaštitili od virusa, što će dan kasnije biti ponovljeno i onima koji kreću od 1. septembra. Imamo veliko školsko dvorište, pa će se nastava održavati i u dvorištu. Što se same škole tiče, mere će biti ispoštovane i što se nas tiče mi smo spremni da otpočnemo novu školsku godinu – kaže Tričković.\nU zavisnosti od toga kakve mogućnosti imaju, takav će se prijem đaka i primeniti, a i nastava će biti organizovana tako da sve protiče bezbedno i za učenike i za nastavnike. Dakle, na školama je da odluče, a na đacima da poštuju sve odluke koje se donose.\nSanela Tarana, direktorka OŠ “Sveti Sava” u Nišu kaže da njihova škola ima dovoljno prostora i mogućnosti da, kako prijem, tako i nastava protiče u najboljem redu.\n– Sve smo organizovali i što se mera tiče, ali i nastave, sve je spremno za početak školske godine. Imamo veliku školu, dvorište, nastavnici će biti sve vreme sa decom dok se ne priviknu na novi režim rada, kako bi držali distancu. Roditelje smo obavestili da deci pre polaska u školu obavezno mere temepraturu, da ne dolaze ako su bolesna. Nabavili smo maske, vizire, sredstva za dezinfekciju, beskontaktni toplomer. Sve je spremno, organizovano – kaže direktorka za “Blic”.\nPre ova dva značajna datuma za naše đake, kako bi tačno znali kakva je satnica i organizacija u konkretnoj školi, roditelji ovih dana treba da prate internet sajtove tih ustanova, kao i obaveštanja na samoj školi, jer je svuda organizacija drugačija.\nA da je sve spremno za početak školske godine potvrdio je danas i pomoćnik ministra za predškolsko i osnovno obrazovanje Milan Pašić.\n– Uz poštovanje svih mera, 31. avgusta će dolaziti i roditelji i deca, važno je da se upoznaju sa učiteljima i nastavnicima. Takođe, roditelji čija su deca putovala treba da se jave razrednom starešini kako bi 10 proveli u karantinu – rekao je on gostujući na TV Prva.\nKako bi održavanje nastave i boravak u školi prošao bezbedno potrebno je da svi, kako osoblje u školi, tako i đaci, poštuju epidemiološke mere.\nObavezno je nošenje maske i održavanje fizičke distance. Nema više grljenja, ljubljenja i tradicionalnog pozdravljanja, iako ruke ruke peremo i dezinfikujemo redovno.\nPrilikom ulaska u školu, potrebno je sa obe noge proći kroz dezobarijeru, a ukoliko škola ima stepenište jedna strana treba da bud predodređena za penjanje, a druga za silazak. Tu važi pravilo, svako neka ide svojom desnom stranom i sudranja nema. I tu je potrebno održavati distancu koja je u ovom slučaju pet stepenika.


RTCG - Radio Televizija Crne Gore - Nacionalni javni servis :: Svijet :: Makron za posrednika u rješavanju krize u Bjelorusiji\n28. 09. 2020. 17:49 >> 17:55 0\nMakron za posrednika u rješavanju krize u Bjelorusiji\nLiderka bjeloruske opozicije Svetlana Tihanovska pozvala je danas francuskog predsjednika Emanuela Makrona da bude "posrednik koji je prijeko potreban" za rješavanje krize u Bjelorusiji.\n"Prijeko nam je potreban posrednik kako bismo spriječili dalje prolivanje krvi. Makron bi mogao da bude taj posrednik i mogao bi da utiče na (ruskog predsjednika Vladimira) Putina sa kojim je u dobrim odnosima", rekla je agenciji Frans pres Tihanovska.\nTihanovska je zatražila sastanak sa Makronom koji danas i sjutra boravi u Viljnusu.\nGlavna protivnica Lukašenka na izborima Svetlana Tihanovska otišla je u Litvaniju odmah poslije glasanja.\nBjelorusija je pogođena političkom krizom od predsjedničkih izbora, kada su širom zemlje počeli masovni antivladini protesti, inicirani zvaničnim rezultatima glasanja prema kojima je Lukašenko osvojio više od 80 odsto glasova.\nEmanuel Makron Svetlana Tihanovska Protesti u Bjelorusiji


Novi (tzv. jedinstveni) Pravilnik o porezu na dodatu vrednost objavljen je u Službenom glasniku RS broj 37/21 od 14. aprila 2021. godine. Pravilnik stupa na snagu osmog dana od dana objavljivanja, tj. 22. aprila, a primenjivaće se od 1. jula 2021. godine.\nReč je o novom pravilniku koji zamenjuje 27 pojedinačnih pravilnika iz oblasti PDV-a, koji su sada u primeni. Pravilnik ima 282 člana, 19 obrazaca i 33 poglavlja. Danom početka primene novog Pravilnika prestaju da važe svi pojedinačni pravilnici, uz napomenu da se to ne odnosi na tri uredbe koje su donete na osnovu Zakona o PDV-u.\nU skladu s navedenim, od 1. jula 2021. godine propise o PDV-u će činiti:\nPravilnik o porezu na dodatu vrednost;\nUredba o količini rashoda (kalo, rastur, kvar i lom) na koji se ne plaća porez na dodatu vrednost;\nUredba o kriterijumima na osnovu kojih se utvrđuje šta se, u smislu Zakona o porezu na dodatu vrednost, smatra pretežnim prometom dobara u inostranstvo;\nPrema prelaznoj odredbi člana 280. Pravilnika o PDV-u, ako je za promet dobara ili usluga, koji se vrši od 1. jula 2021. godine, naplaćena, odnosno plaćena naknada ili deo naknade zaključno sa 30. junom 2021. godine, na taj promet primenjuju se propisi koji važe na dan 30. juna 2021. godine. Ova odredba relevantna je u slučaju onih prometa kod kojih se od 1. jula 2021. godine primenjuju drugačija pravila oporezivanja u odnosu na trenutno važeća.\nPravilnik o PDV-u zasnovan je na odredbama postojećih pojedinačnih pravilnika, ali predviđene su brojne i značajne izmene (npr. kod prometa iz oblasti građevinarstva, izdavanja računa, osnovice za PDV, poreskih oslobođenja i dr.).\nDetaljna objašnjenja o svim značajnim pitanjima daćemo na predstojećem dvodnevnom online treningu koji se održava 21. i 22. aprila.\nKompletna objašnjenja o celokupnom sistemu PDV-a dajemo u novom kapitalnom izdanju koje je u pripremi: Knjiga o porezu na dodatu vrednost.\nNAJVAŽNIJE TEME PKT TRENINGA\nNova pravila određivanja poreskog dužnika za promet iz oblasti građevinarstva\nUtvrđivanje osnovice za PDV - nova pravila i preciziranja\nPoreski tretman povratne ambalaže - uticaj na osnovicu za PDV\nLogistički rabat - izmena osnovice, novi promet ili refundacija troškova\nVraćanje dobara kao novi promet ili izmena osnovice - nova pravila\nPrevozne usluge u vezi sa uvozom i izvozom dobara - novi uslovi za poresko oslobođenje\nIzmena pojedinih uslova za poresko oslobođenje sa pravom na odbitak prethodnog poreza\nPostupak u slučaju naknadnog ispunjavanja uslova za poresko oslobođenje\nBesplatno davanje reklamnog materijala - nova pravila\nNovi uslovi za primenu poreskog izuzimanja kod prenosa celokupne ili dela imovine\nNovi poreski tretman servisiranja u garantnom roku\nNekoliko novih pravila izdavanja i iskazivanja elemenata u računu i dr.\nTekuća aktuelna pitanja iz oblasti PDV-a\nPRIJAVA ZA KNJIGU O POREZU NA DODATU VREDNOST


Politika\t12.02.2019 09:27\nDesetine hiljade građana protestovalo je u Madridu protiv predloga španskog premijera Pedra Sančesa o pokretanju dijaloga radi ublažavanja političkih tenzija u Kataloniji.\nDemonstranti su zahtevali ostavku Sančesa.\nProteste su organizovale konzervativne opozicione stranke Narodna partija i Građani, a podržala ih je i krajnje desničarska partija Voks, smatrajući da Sančes mora da odstupi jer pregovara s katalonskim separatistima, prenosi AP.\nKako se navodi, slogan protesta je „Za ujedinjenu Španiju, izbori sada”.\nLider Narodne partije Pablo Kasado izjavio je da je prošlo vreme Sančesove vlade, dok je jedna od učesnica protesta rekla da učestvuje jer je za jedinstvenu Španiju.\nManjinska Sančesova socijalistička vlada predložila je prošlog utorka razgovore s liderima Katalonije kako bi se rešila kriza u toj španskoj pokrajini, što je isprovociralo opozicione stranke koje su to ocenile kao izdaju i zatražile prevremene izbore.\nIpak, Sančesova vlada prekinula je u petak pregovore s katalonskim separatistima, jer oni, kako je saopštila potpredsednica vlade Karmen Kalvo, ne odustaju od svog zahteva da se održi referendum o nezavisnosti Katalonije.\nSančes, koji je na mesto premijera izabran u junu prošle godine, ima svega četvrtinu mesta u parlamentu i u vladavini se oslanja na stranke Podemos, katalonske nacionalističke stranke i manje stranke.\nPoslednja istraživanja pokazala su da bi, da se izbori u Španiji sada održavaju, Narodna partija i Voks osvojile većinu mesta u parlamentu, prenosi Tanjug.\nMADRID - Španski premijer Pedro Sančes poručio je političkim protivnicima koji su na protestu u Madridu tražili njegovu ostavku, da je on dok je bio opozicioni lider podržavao tadašnjeg premijera Marijana Rahoja po pitanju situacije u Kataloniji.\nPredsednik Narodne partije Pablo Kasado pozvao je birače da kazne Sančesove socijaliste na evropskim lokalnim i regionalnim izborima u maju, prenosi AP.\nSa druge strane, na skupu socijalista na severu Španije Sančes je poručio da sada kao premijer „uvek uz poštovanje ustava, pokušava da reši nacionalnu krizu kojoj je doprinela Narodna partija” čiji je Rahoj bio lider.\nOn je rekao da jedinstvo Španije znači ujedinjene Špance a ne njihovo konfrontiranje „kao što to desničari danas rade na trgu u Madridu”.\nKako Tanjug prenosi, Sančes, koji je na mesto premijera izabran u junu prošle godine, na čelu je manjinske vlade i ima svega četvrtinu mesta u parlamentu i u vladavini se oslanja na stranke Podemos, katalonske nacionalističke stranke i manje stranke.


Senior asistencije – PGM Assistance BH\nKorištenje VITA, VITA ACTIV i VITA PLUS usluga\nKlijent u slučaju pada, srčanog udara ili druge nezgode ili potrebe, pritišće crveno dugme na uređaju PGM Senior koje automatski poziva Alarm Centar PGM-a te operateri Alarm Centra uzimaju sve relevantne podatke na osnovu kojih će alarmirati nadležnu hitnu službu, bilo da se radi o policiji, hitnoj pomoći ili vatrogascima.\nPored usluge kontaktiranja hitnih službi, Alarm Centar će u slučaju klijentove potrebe kontaktirati i Info centar dežurnih apoteka ili članove uže porodice za koje se dostave kontakt podaci prilikom uspostavljanja usluge. Usluga obuhvata i mogućnost lociranja klijenta putem GPS-a od strane porodice ili Alarm Centra PGM-a u slučaju zahtjeva za pomoć koji uputi klijent.\nZašto koristiti uslugu PGM Senior asistencije?\nDOSTUPNOST ALARM CENTRA: Info telefon PGM-a je dostupan 24h/7 dana sedmici i 365 dana u godini za sve upite klijenata.\nPogledajte i saznajte više o našim asistencijama klikom ovdje.


ДА ЛИ ЋЕ ЗБОГ ОВОГА ЗАПАД ПОЧЕТИ ДА РУШИ ВУЧИЋА? Изричито одбио и рекао „НЕ“! ПОСЛЕ ОВАКВИХ СТВАРИ СВАКА ВЛАСТ У СВЕТУ ЈЕ БИЛА РУШЕНА\nDA LI ĆE ZBOG OVOGA ZAPAD POČETI DA RUŠI VUČIĆA? Izričito odbio i rekao „NE“! POSLE OVAKVIH STVARI SVAKA VLAST U SVETU JE BILA RUŠENA\nVucko igra igru da mu daju vise nego sto su ponudili.\nNiko nista ne daje vec to posle trazi nazad sa velikim kamatama....bolje da ne uzimamo nista jer na kraju svako od nas to plati na ovaj ili ovaj nacin! Ko god je protiv uzimanja novca sa tako velikim kamatama treba da bude podrzan od naroda!\nMMF će u budućnosti porobiti države i nacije, stoga Vučko samo odbijaj da ne bude robovanja...\nKao što se iz spiska vidi, ove kredite uzimaju samo jadnici. Na taj način upadaju u samo još veću bedu. A to i jeste cilj zapadnog kapitala i uopšte postojanja tih "finansijskih institucija"\nPa, zar nismo i mi "nesvrstani" i mahom crni u dusi.\nNi rec u srpskim medijima o protestima u Micigenu. To sam i ocekivao.\nŠto nam ti ne kažeš, da nisu Hilarini sorošoidi izneli žutu patku?\nPotrazi sam. Imas isti internet kao ja. A mozes da pitas i Intermagazin o cemu se radi.\nZašto protestvuju, šta nije u redu?\nNikako MMF. Oni umeju da izmisle sankcije, pa onda ima problema za vraćanje kredita. Sećamo se koliko je Miroljub Labus imao muka da nam dozvole da vraćamo kredit i zateznu kamatu. ……….Preporučujem Vučiću ako se ipak reši, da obavezno uzme Donatorski kredit.\nDrugo ime za " finansijsku pomoć" je zelenaški kredit od MMF. Princip identičan prodaji cigle prolaznicima , kada banda ubedi da kupi i onaj kome treba i onaj kome ne treba. primer kako prolaze oni koji neće "ciglu" su Čaušesku, Rusija, Iran... Ko izmiri dugove mmf i neće dalje da igra rizikuje.\nPre nekoliko godina, 7 ili manje više, Putin je dao izjavu da je Rusija iz svojih državnih dolarskih rezervi uložila 100 milijardi dolara u MMF banku, da će se ovo ulaganje dobro oploditi i da je to najsigurnije ulaganje.\nČuo da je i Tito rekao NE ali Tito je Tito\nMa rekao je on MMF-u "NE" malo morgen, kako je to svojevremeno rekao onaj u čijoj je vladi on bio ministar informisanja. Do juče je na sva usta sa svih medija izluđenom narodu plasirao hvalospeve koje dobija od MMF za neviđene uspehe u rastu (samo nikad ne reče da je to rast bede, po čemu je Srbiju doveo na sami vrh Evrope). Izgleda da je shvatio da njegove udarne medijske pesnice Srpski telegraf i Informer više ni oni kojima ih deli besplatno ne žele čitati, pa je izveštavanje poverio Nemačkom Blicu. Džaba mu je i to, jer ga je niz vodu pustila i Merkelova, ali i Evropska unija, jer je glavna tema u Evropskom parlamentu njegovo protivustavno zatvaranje stanovništva i gušenje slobode govora. Ko još normalan može verovati bilo kojem pisanom ili elektronskom mediju u Srbiji, sa kojih se on ne skida? Od pisanih medija istinito izveštava samo Magazin Tabloid, a od ostalih samo neki internet portali.


Za učenike besplatne članske karte u Narodnoj biblioteci | roditelji.me\nZa učenike besplatne članske karte u Narodnoj biblioteci\n22/04/2014 13:58 | by Roditelji.me | No Comments\nNarodna biblioteka „Radosav Ljumović“ u Podgorici dodijeliće povodom Svjetskog dana knjige, besplatne članske karte učenicima osnovnih i srednjih škola koji dođu u biblioteku u srijedu, 23. aprila, od 11 do 18 časova sa đačkom knjižicom.\nBesplatne članske karte biće dodijeljene i penzionerima koji dođu u Biblioteku istog dana u istom terminu i sa sobom donesu posljednji ček od penzije.\nCilj ove akcije je, kako je saopšteno iz Biblioteke, popularizacija čitanja.\nSvjetski dan knjige i autorskih prava obilježava se 23. aprila svake godine kao simboličan datum u svjetskoj književnosti jer su tog dana 1616. godine umrli Miguel de Cervantes, i William Shakespeare.\nUN-ova organizacija za obrazovanje, nauku i kulturu UNESCO, obilježava Svjetski dan knjige i autorskih prava uz pomoć brojnih izdavača, knjižara, učitelja i stručnjaka za komunikacije. Odluka o obilježavanju Svjetskoga dana knjige i autorskih prava donijeta je na Generalnoj konferenciji UNESCO-a održanoj u Parizu 1995. godine.


Pčelarenje u Šumadiji puno problema - Pčelarstvo | Agroklub.rs\nSlavicabule je dodao oglas pre 20 minuta\nМарко Манић je dodao oglas pre 57 minuta\nPčelarenje u Šumadiji puno problema\nPriroda već nekoliko godina nije naklonjena pčelarima. U Šumadiji kažu da je ova godina bila loša, da su na nekim pašama i lokacijama doživeli potpuni fijasko, te da je na kraju suša umesto pčela odnela i livadski med.\nPčelare u Šumadiji već treću godinu zaredom prati loša sreća. Čak šta više, kažu da je čitava decenijama za nama prepuna problema.\nPamte 2014. godinu kao jednu od najgorih. Kada su pomislili da je mukama kraj, posle 2015. godine, koja je bila solidna za pčelare, došla je 2016. takođe loša, a trend se nastavio i ove godine.\nSuša "odnela" livadski med\nOve godine na smanjenu količinu meda uticala je najpre duga i hladna zima, zatim loš rod bagrema, a u ovom kraju zbog dugotrajne suše bila je slaba i livadska paša. Većina košnica seljena je u Vojvodinu na suncokret, a oni koji su košnice selili na Rudnik doživeli su fijasko.\n"Bagremovog meda je bilo veoma malo. A onda je došao period velike suše zbog čega livadske paše u našem kraju skoro da nije bilo. Što se suncokreta tiče na pojedinim mestima je bilo sasvim malo, a ponegde nimalo. Lipe je takođe bilo malo. Ovo je definitivno jedna od lošijih godina", kaže Miloš Stanić iz sela Banje kod Aranđelovca.\nPčelari iz Šumadije su ove sezone masovno selili društva na veće nadmorske visine u potrazi sa čistijom i nezagađenom sredinom i naravno više meda. Međutim, ove godine nije svaka selidba ispunila očekivanja.\nNa Rudniku doživeli fijasko\nRecimo, seoba na drugi bagrem na obližnju planinu Rudnik je za šumadijske proizvođače meda bila promašaj. Stanić kaže da su u to vreme počele intenzivne kiše. Kada je suncokret u pitanju na pojedinim lokacijama pčelari su dobro prolazili sa prosečnom količinom od 25 kilograma, dok su na pojedinim lokacijama doživljavali potpuni neuspeh, gde su pčele uzele taman onoliko kolikom im je potrebno za zimu.\nMeđutim, i pored niza loših godina, pravog meda na tržištu ima. Najveći deo odlazi u izvoz i to u zemlje Evropske unije.\nDa li gajiti medonosne biljke\nDobre ili loše godine za pčelare dolaze i prolaze, te iskusniji pčelari savetuju da bi možda trebalo razmišljati i o tome da se ne oslanjanju samo na prirodu.\n"Možda bi mlađi pčelari trebalo da razmišljaju o gajenju medonosnih biljaka kako bi osigurali prinose, a ne da se oslanjanju samo na ono što priroda puža. I prošle godine su prikupljene male količine meda. A pored toga bila je i niska cena, pogotovu suncokretovog", kaže Radosav Veljović iz okoline Knića, jedan od pčelara sa tridesetogodišnjim iskustvom.\nGde je zapisano da se med klasira?\nOn dodaje i da prvi put posle tri decenije razmišlja da li da odustane od proizvodnje meda, iako u njegovom pčelinjaku ima 150 košnica.\n"Nisu samo u pitanju loše godine i malo meda, već i nerealne cene, dug period naplate i novotarija da se med kategoriše u prvu, drugu i treću klasu. To u pčelarstvu u istoriji u poslednjih 200 godina nigde nije zapisano da se med klasira. To su izmislili kako bi obarali cene. Ozbiljno razmišljam da odustanem. Kad sam počinjao, krenuo sam od toga da je med hrana i lek za 21. vek. Međutim, to nije tako. Troškovi su veliki, a priroda i cene ćudljive", kaže Veljović.\nPčelari Med Košnice Šumadijski pčelari Livadska paša Suncokretov med Bagremova paša Radosav Veljović


MEĐUNARODNA SARADNJA - Arhitektonski fakultet UNSA\nPolazna MEĐUNARODNA SARADNJA\nrhitektonski fakultet u Sarajevu njeguje saradnju sa mnogim visokoobrazovnim institucijama širom svijeta kroz različite programe, projekte, kao i kroz bilateralnu saradnju. Komisija za međunarodnu saradnju Arhitektonskog fakulteta osnovana je s ciljem koordinacije aktivnosti i razvoja međunarodnih odnosa s partnerskim Fakultetima i ostalim univerzitetskim institucijama u Europi i svijetu; otvorenosti ka stranim studentima, nastavnicima i saradnicima iz regiona, ali i šire, promovisanje vrijednosti međunarodne saradnje među studentima, nastavnicima i saradnicima i promovisanje raznovrsnosti studijskih programa. Suradnja Fakulteta s inozemnim fakultetima, znanstvenim institucijama i međunarodnim agencijama za pomoć razvoju znanosti od velike je važnosti za ostvarivanje temeljnih ciljeva razvoja Fakulteta.\nKomisiju za međunarodnu saradnju čine:\nProf. dr Aida Idrizbegović Zgonić, prodekan za međunarodnu saradnju\nProf. dr. Adnan Pašić, član Komisije\nProf. dr. Nerman Rustempašić, član Komisije\nDoc. dr. Nermina Zagora, član Komisije\nDoc. dr. Senaida Halilović, član Komisije\nV. Ass Lejla Kahrović Handžić, član Komisije\nAss Renata Androšević, član Komisije\nAlda Dževlan predstavnik studenata, član Komisije\nKomisija za međunarodnu saradnju ostvaruje se na sljedećim područjima aktivnosti:\nRukovodi i koordinira aktivnostima na nivou Fakulteta koje se tiču utvrđivanja strategije razvoja međunarodne saradnje Fakulteta i njenom implementacijom;\nInicira i koordinira mogućnosti za apliciranje Fakulteta i njegovih organizacionih jedinica na različite naučno-istraživačke, istraživačko-razvojne i druge projekte i o tome pruža adekvatne i blagovremene informacije;\nKreira i preduzima adekvatne aktivnosti, uključujući i sačinjavanje i podnošenje odgovarajućih prijedloga Dekanu i Vijeću Fakulteta kojima se unapređuje međuuniverzitetska saradnja u cilju doprinosa za optimalno korištenje postojećih znanja i njihove osavremenjene primjene u svim oblicima nastavnog i naučnog djelovanja;\nInicira i koordinira na nivou Fakulteta aktivnosti i mjere, uključujući i prijedloge nadležnim organima, koje su usmjerene na uspostavljanje saradnje u zajedničkim projektima sa univerzitetima u zemlji i inostranstvu;\nRazvoj postojeće saradnje sa partnerskim Fakultetima inostranih Univerziteta kao i uspostavljanje i razvoj saradnje sa institucijama i organizacijama koje uspješno razvijaju naučno-istraživačku djelatnost iz oblasti arhitekture i urbanizma.\nSaradnja s akademijama i fakultetima Univerziteta u Sarajevu s ciljem stvaranja uslova za interdisciplinarne akrivnosti u saradnji sa inostranim Univerzitetima.\nKoordinira mobilnost studenata kako u odlasku naših studenata na inostrane Univerzitete tako i dolasku stranih studenata /li>\nKoordinira mobilnost akademskog osoblja kako u odlasku naših nastavnika i saradnika na inostrane Univerzitete tako i dolasku nastavnika i saradnika sa inostranih Univerziteta.\nStvaranje uslova za izradu i učešće u bilateralnim i multilateralnim edukativnim, naučnim i istraživačkim programima i projektima\nKoordinira i daje podršku organiziranja međunarodnih naučnih konferencija,\nPoziv za program Erasmus + Univerzitet Brno, Češka Republika\nPOTREBNI ZA PRIJAVU\nu akademskoj zajednici\nSeminari / radionice / projekti


[es] - Overselling kapaciteta?\n18.05.2007. Yahoo mail sa neograničenim inboxom!\n[es] :: Enterprise Networking :: Overselling kapaciteta?\nOverselling kapaciteta? 18.10.2013. u 16:01 - pre 82 meseci\nDa li neko zna koliko se moze prakticki danas sa koristenjem Youtubea, P2P programa, Skypeom, itd uglaviti korisnika na 50/50 mbit/sec fiber liniju koji bi imali 10/10 mbit/sec brzinu?\nRe: Overselling kapaciteta? 20.10.2013. u 19:06 - pre 82 meseci\n26.09.2008. Od broja mega-piksela na zavisi kvalitet nego od ..\n29.04.2009. Povezivanje dve digitalne telefonske centrale\n29.06.2009. gde mogu da se nabave DVD kutije, kapaciteta 3 di..\n06.11.2011. Prosirivanje ADSL kapaciteta u Srbiji naglo uspor..\nRegistrovani: 3 ( valjan, gogi100, Branimir Maksimovic )


Statusi na Facebooku otkrivaju da li ste psihopata\nsreda, 04 decembar 2013 11:44\nIstraživanje koje su proveli švedski naučnici pokazalo je da se na temelju objava statusa na Facebooku može otkriti ko ima neke psihopatske osobine.\nBrojni su naučnici do sada proučavali ponašanje korisnika Facebooka, njihove profile i statuse koje objavljuju, a jedno od posljednjih takvih istraživanja koje su proveli naučnici s dva univerziteta u Švedskoj pokazalo je da na osnovi objave statusa korisnika na najpopularnijoj društvenoj mreži možemo saznati ko ima neke psihopatske osobine.\nOvo je istraživanje nazvano 'Tamna strana Facebooka' te je njime obuhvaćeno nešto više od 300 korisnika najpopularnije društvene mreže na svijetu.\nOsobe koje su učestvovale u ovom istraživanju prvo su morale ispuniti test ličnosti, a nakon toga su naučnici pratili i proučavali statuse koje su oni objavljivali na Facebooku te su zaključili da postoji povezanost između statusa koje objavljuju na Facebooku i nekih psihopatskih osobina.\nIstraživanje je pokazalo da osobe koje imaju neke od takvih osobina većinom objavljuju negativne statuse poput statusa povezanih s npr. odsijecanjem glave i pornografijom. Naučnici su tokom istraživanja mogli predvidjeti samo problematične i negativne ljudske osobine, dok su imali velikih problema u povezivanju pozitivnih ljudskih osobina sa statusima koje objavljuju na Facebooku.\nZanimljivo je da je jedno ranije ovogodišnje istraživanje koje je provedeno u SAD-u pokazalo da se na temelju fotografija objavljenih na Facebooku može predvidjeti koliko će korisnici biti srećni u budućnosti pa na Digital Trendsu kažu kako je pozitivne karakteristike korisnika Facebooka lakše otkriti proučavajući njihove fotografije, a ne tekstualne objave statusa.\nAlgoritam koji su razvili švedski naučnici može se lako koristiti i na drugim društvenim mrežama, a ne samo na Facebooku tako da, ako neko i na Twitteru, Pintrestu ili Googleu+ objavljuje fotografije i statuse povezane s nasiljem, postoji mogućnost da te osobe imaju neke psihopatske osobine.


Holivudski glumac koji æe tumaèiti ulogu Nikole Tesle - B92.net\nHolivudski glumac koji æe tumaèiti ulogu Nikole Tesle\nItan Houk glumiæe Nikolu Teslu u novom filmu “Tesla” koji je predstavljen na filmskom marketu u Berlinu.\nIzvor: B92 ponedeljak, 12.02.2018. | 15:39\n“Tesla” je predstavljen na Millenium Media evropskom filmskom marketu, a na novom filmu Itan æe se ponovo susresti sa scenaristom i režiserom Majklom Almerejdom sa kojim je radio na filmovima “Hamlet” i “Cymbeline”.\nBiografski film u produkciji Passage Pictures i Campbell Grobman Films æe hronološki pratiti život srpskog izumitelja struje, njegove pronalaske i patente: induktivni motor, trofazni sistem za prenos elektroenergija, generator i transformator za struje visokih frekvencija, ali æe prikazati i njegovo rivalstvo sa Tomasom Edisonom.\nSnimanje æe poèeti na proleæe u Njujorku.


Prednosti učenja u društvu - Mingl\nSrednjoškolcima i studentima najveći deo vremena zauzimaju razni projekti, domaći zadaci, pripreme za prezentacije, kolokvijume i ispite. Vreme je kratko, obaveze se nadovezuju i vrlo brzo shvatite da se niste organizovali dovoljno dobro. Učenje u društvu može biti jedan od načina da se problem zaostajanja u gradivu izbegne.\nPostoje dva očigledna razloga zbog kojih studenti možda izbegavaju da se organizuju i uče zajedno. Prvi je opštepoznata pretpostavka da je najbolje učiti u izolaciji i tišini. Ukoliko vaš cilj nije da naučite građu napamet, ovo nije istina. Drugi razlog je da, kada učite u društvu, svaka i najmanja rupa u vašem znanju postaje očigledna i javna. Ovo je samo ralog više da učite u društvu, jer takve rupe možete popuniti samo ako ih prvo pronađete.\nPomaže da se obaveze ne odlažu i ne izbegavaju.\nUkolko imate običaj da odlažete učenje do noći uoči ispita, učenje u društvu bi moglo da bude pravo rešenje za vas. Svest o tome da vas ljudi kojima ste se obavezali čekaju na određenom mestu u određeno vreme da date svoj doprinos u zajedničom radu, dodatno motiviše.\nBrže se uči\nSagledavanje materijala iz novog ugla – u čemu vam kolege mogu pomoći – doprinosi boljem razumevanju gradiva, pa nije neophodno zadržavati se na ponovnom iščitavanju nejasnih delova knjige.\nDanonoćno bdenje nad knjigom pre ili kasnije dosadi većni studenata. Iako nam je potrebna tišina da bi smo se skoncentrisali, ona posle nekog vremena postaje zamorna. Nasumična, iritantna buka naravno, u tom slučaju, ne bi bila od pomoći, ali rasprava o gradivu mogla bi dobro doći za promenu kao predah.\nPropusti u beleškama i znanju\nRazmena beležaka je sigurno nešto što ste već radili. Baš kao što ponekad propustite da nešto zapišete, verovatno vam se desi i da propustite da po nešto čujete. Ovakvi previdi dovode do rupa u znanju koje mogu lako dovesti do nerazumevanja gradiva koja se prelazi. Međutim, ako kroz razmenu mišljenja i ideja uvidite postojanje problema, možete da ga rešite na licu mesta, jer ste već u društvu ljudi koje možete pitati za pomoć.\nMožda nešto i naučite\nOvo verovatno zvuči suvišno, jer ako uopšte razmišljate o formiranju grupe koja bi učila zajedno, radite to da bi ste nešto naučili. Postoje veštine koje su češće posledica nego uzrok učenja u društvu. Raditi efikasno kao deo tima je, na primer, nešto u čemu biste se mogli usavršavati. Saradnja i kompromisi neizostavno dolaze u paketu sa učenjem u društvu.\nNa šta treba obratiti pažnju pri formiranju grupe?\nEfikasnost se najlakše postiže u grupi koja ima tri do četiri člana. Više od toga bi stvorilo gužvu, bilo bi teško za svakog od članova da dođe na red i izrazi svoje mišljenje. Ako je šest i više kolega zainteresovano, bolje je napraviti dve grupe.\nVrlo je bitno da ne pravite grupu koja se sastoji isključivo od vaših prijatelja – posebno ne onih za koje znate da nisu previše zainteresovani. Uključite kolege koji zaista žele da postignu bolje rezultate. Prepoznaćete potencijalne članove po hvatanju beležaka i aktivnom učestvovanju na predavanjima.\nPlanirajte unapred mesto sastanaka i gradivo koje treba preći. Dva do tri sata jednom nedeljno dovoljno je za postizanje vidljivih rezultata u doglednoj budućnosti. Ako se gradivo koje treba unapred spremiti ravnomerno podeli na članove grupe, ni priprema neće oduzeti previše vremena.\nBez obzira na sve svoje prednosti, učenje u društvu ne može zameniti samostalan rad. Ako je samo jedan član nezainteresovan, nespreman ili čak i previše bučan, to može poremetiti i ostale članove. Međutim, ako osnujete grupu koja je zaista spremna na rad i zalaganje, pozitivni rezultati sigurno neće izostati.\nAutorka je Ljiljana Nešić-Cvetković.


Pokrenut regionalni portal privrednih registara Zapadnog Balkana | EurActiv Serbia\nNovi regionalni portal privrednih registara na Zapadnom Balkanu pružiće investitorima transparentne i lako dostupne informacije o lokalnim kompanijama zahvaljujući podršci EBRD-a.\nBusiness and Financial Data Exchange - BIFIDEX su osnovale Agencija za privredne registre Republike Srbije i Centralni registrar Republike Severne Makedonije, kao prve zemlje u regionu koje se pridružuju ovoj regionalnoj inicijativi. Portal će služiti kao izvor informacija za poslovne subjekte i investitore, pružajući objedinjene informacije nacionalnih agencija za privredne registre.\nBaza podataka trenutno sadrži preko 500.000 kompanija i pruža informacije o vlasništvu kompanija, upravljanju, finansijskim izvještajima, organizacijskim promjenama itd. Baza podataka će omogućiti zainteresovanim stranama da pretražuju kompanije po sektorima, geografskim lokacijama ili drugim unapred definisane kriterijumima.\nPortal je nastao kao rezultat EBRD Inicijative za investicionu klimu i upravljanje, koja ima za cilj poboljšanje poslovnog okruženja na Zapadnom Balkanu i drugim regionima u kojima banka posluje. Poboljšanje pristupa ažuriranim i pouzdanim informacijama i povećanje transparentnosti će podstaći veće poverenje u lokalna tržišta.\nEBRD podržava razvoj Regionalnog portala privrednog registra zapadnog Balkana i nastaviće da podržava proširenje inicijative i integraciju drugih poslovnih registara Zapadnog Balkana u BIFIDEX.\nŽužana Hargitai, regionalna direktorka EBRD-a za zapadni Balkan i šef za Srbiju, rekla je: "Zadovoljni smo regionalnom dimenzijom projekta i radimo na tome da uključimo i druge poslovne registre iz regiona. Ovaj projekat je u velikoj meri u skladu sa 'agendom povezivanja' za Zapadni Balkan koju sprovodimo sa našim partnerima".\nMarija Boškovksa Jankovski, direktorka Centralnog registra Severne Makedonije rekla je: "Ove inicijative otvaraju put za kreiranje zajedničkog tržišta na Zapadnom Balkanu, kako bi se ceo region transformisao iz regiona s negativnim konotacijama koje su nam donele protekle decenije, u region koji će biti prepoznat po principima uzajamnog poštovanja, saradnje i sinergije naših ekonomija".\nMilan Lučić, direktor Agencije za privredne registre u Srbiji, dodao je: "Agencija za privredne registre i Centralni registar Republike Severne Makedonije su u protekle dve godine kreirale zajedničke e-servise zasnovane na jedinstvenoj metodologiji, koji će privrednicima iz regiona, ali i stranim investitorima, pružiti dragocene poslovne informacije sa dodatnom vrednošću u odnosu na postojeće usluge koje pružaju korisnicima u svojih jurisdikcija".